text:
Bishop Vuningoma Dieudonne wahoze ari icyegera cya Apotre Gitwaza akaza kwirukanwa muri Zion Temple, yahishuye ko agiye gusubira muri iri torero akaguma ku ntebe y’icyubahiro ye nk’umwe mu bantu batangije Zion Temple.
Nyuma y’intambara n’amakimbirane byamaze igihe muri Zion Temple ndetse bikanavugwa ko Apotre Gitwaza yari agiye guhirikwa ku butegetsi na bamwe mu bari ibyegera bye, tariki 7 Gicurasi 2017 ni bwo Apotre Gitwaza yafashe umwanzuro wo kwirukana burundu bamwe mu bari ibyegera bye atangaza ko nta torero na rimwe rya Zion Temple ku isi bemerewe kubwirizamo. Yunzemo ko bazajya bagera muri Zion Temple nk’abashyitsi.
Nyuma y’iminsi micye birukanywe, humvikanye amakuru ko abirukanywe na Gitwaza basigaye basengera ku Kicukiro kuri Amani Guest House aho bari mu itorero bivugwa ko ari ishami rya World Revival Centre yatangijwe na Bishop Dr Bienvenue Kukimunu (Paul Daniel) wahoze ayobora Zion Temple mu Bubiligi akaza kuyivamo akajyana n’igice kinini cy’abakristo ba Zion Temple.
Aba Bishops birukanywe muri Zion Temple ni Bishop Dieudonne Vuningoma, Bishop Bienvenue Kukimunu, Bishop Claude Okitembo Djessa, Pasiteri Kamanzi Patrick na Bishop Richard Muya ,Apotre Paul Gitwaza yabwiye abakristo be ko impamvu yirukanye bamwe mu ba Bishops bari ibyegera bye ari uko bitwaye nabi bakanga umurimo. Yakomeje avuga ko bari batangiye gushaka uko bakuraho Zion Temple burundu. Ubwo yabirukanaga, Apotre Gitwaza yagize ati:’’Mpagaze aha kugira ngo mbabwire ko nyuma y’ibi byose Bishop Bienvenue Kukimunu, kuva uyu munsi ntazongera kuvuga ubutumwa muri Zion Temple zose kuko yarahemutse, Pastor Claude Okitembo Djessa wamushyigikiye na we ni uko ntazongera kuvuga ubutumwa muri Zion Temple zose, Bishop Dieudonne Vuningoma na Bishop Richard Muya nabo nuko ntibazongera kuvuga ubutumwa muri za Zion Temple aho ziri hose, Patrick Kamanzi ntazongera kuba pasiteri muri Zion Temple.’’
- Apotre Gitwaza avuga ko atashobokana n’abantu bashaka kureshya nkawe
Bishop Dieudonne yahishuye ko agiye gusubira muri Zion Temple akubahwa nk’umuntu watangije iri torero
Tariki ubwo yari yatumiwe mu muhango wo kwimika Apotre John Poda Bihashya, Bishop Dieudonne Vuningoma yabwiye abanyamakuru ko ari umwe mu bayobozi b’Ihuriro nyarwanda ry’Amatorero n’Amadini (Rwanda Religious Leaders forum). Abajijwe itorero asigaye abarizwamo nyuma yo kwirukanwa muri Zion Temple, yatangaje ko nta muntu wigeze amwirukana muri Zion Temple mu buryo bwemewe n’amategeko na cyane ko ngo nta muntu ufite uburenganzira bwo kwirukana umuntu uba waratangije umuryango (Founder).
Yagize ati:’’Nitwa Bishop Vuningoma Dieudonne ndi umwe mu bayobozi b’Ihuriro nyarwanda ry’Amatorero n’Amadini (Rwanda Religious Leadres forum). Ndi umwe mu bashyizeho umuryango Authentic word Ministries Zion Temple mu Rwanda no mu mahanga. Kubera ko twahuye n’utubazo, kandi tuba hose, twabanje nk’aba Bishop kwishyira hamwe, twagiye gusenga ariko igihe cyo gusenga cyarangiye, ngiye gusubira mu murimo.’’
Bishop Vuningoma yavuze ko hari gutegurwa ikiganiro n’abanyamakuru kizavugirwamo ukuri kw’ikibazo Gitwaza afitanye n’abo yirukanye
Bishop Vuningoma avuga ko ari umwe mu batangije Zion Temple bityo ngo kuba yarirukanywe muri iri torero, ni ibintu avuga ko bitizweho neza kuko nta muntu ushobora kwirukana uwatangije umuryango. Ikindi ashingiraho ni uko ngo baruwa imwirukana yahawe yemewe n’amategeko. Yunzemo ko bari gutegura ikiganiro n’abanyamakuru kizavugirwamo ibyo aba birukwanywe bafata nk’ukuri.
Yagize ati’’Zion ariko ni twe twayitangiye, ndumva tunayisubiyemo nta cyaha cyaba kirimo cyane ko nta rwandiko dufite rutwirukana muri Zion Temple mu buryo bw’amategeko kandi ntabwo wakwirukana founder burya amateka ntabwo uyahindura, umuntu watangiye umuryango ntabwo umwirukana, umwirukana se gute, ntabwo bisobanuka mu mategeko. Tuzabahamagara (abanyamakuru) tuzakora press conference mu gihe kiri imbere tubivuge rwose kuko twaracecetse ariko guceceka kwacu ntabwo ari ukuvuga ko ntacyo tuzi, ko ntacyo tubona, ko ntacyo twavuga, igihe kiri hafi tuzabivuga’’.
- Bishop Dieudonne Vuningoma wahoze wungirije Apotre Gitwaza
Bishop Dieudonne yatangaje igikurura amakimbirane mu matorero
Abajijwe kuri we impamvu mu matorero anyuranye usanga harimo amakimbirane, Bishop Dieudonne yatangaje ko biterwa no kutumvira Umwuka Wera, uganga abantu barashaka kuyoborwa n’ibitekerezo byabo aho kuyoborwa n’Umwuka Wera. Bishop Dieudonne wahoze muri Zion Temple aho yari umwe mu bari bungirije Apotre Gitwaza ariko nyuma akaza kwirukanwa.
Yagize ati ’’Amakimbirane ntabwo avutse uyu munsi abaho igihe cyose, mu rugo ari umugabo n’umugore ntihabura ibibazo, mu ishuri ntihabura ibibazo, mu kazi ntihabura ibibazo, ibibazo bibaho, ariko ntekereza ko ibibazo kenshi na kenshi bibaho mu myumvire itari myiza cyane cyane mu matorero, amakimbirane ava mu kutumvira Umwuka Wera,...burya nta muntu wihamagaye mu murimo w’Imana, iyo wihamagaye ntaho ugera, ariko iyo ari Imana yaguhamagaye ukomeza kuyoborwa n’Imana. Iyo utayobowe n’Imana rero ugashaka kuyoborwa n’ibitekerezo byawe cyangwa n’impuguro uvanye ahandi icyo gihe amakimbirane ntabwo abura ariko gusa n’igihe cya Kristo amakimbirane yabayeho, mu Ibyakozwe n’Intumwa tubona ko amakimbirane yabayeho, icy’ingenzi ni ugushaka uburyo mwakemura amakimbirane’’.
- Bishop Vuningoma arasaba abakristo kuyoborwa n’Umwuka Wera
Apotre Gitwaza ashavuzwa no kuba abo bahuriye mu murimo w’Imana ari bo bakwirakwije ibihuha ko akorana na satani
Apotre Gitwaza avuga ko bamwe mu bo bakoranye umurimo w’Imana ndetse banafatanyaga kuyobora Zion Temple bari bihishe inyuma y’ibyamuvuzweho ko ajya ikuzimu ndetse ko arara mu isanduku. Yagize ati: "Muri icyo gihe ndiyo (muri Amerika), hazamo inkuru nyinshi z’ibihuha rero si n’ibihuha birandikwa mu binyamakuru, ibyo mwasomye byinshi ntasubiramo, mu byo mwasomye bimwe harimo ibyavugaga ko mba mu isanduka, njya ikuzimu, ntari umuntu mwiza, ngambanira Leta, ..icyaje kumbabaza ni uko nasanze hari bene data bari babirimo. Icyo gihe nabonye ko ninkomeza gutinda muri Amerika, abantu bazafata igihuha nk’ukuri, mbwira madamu nti ndatashye!"
Source:Inyarwanda.com
Byaba byiza ahubwo rinasenyutse, umubare w’amadini ukagabanuka kuko uko amadini yiyongera niko abanyarwanda bacikamo ibice kandi bose ni abajura bitwaje Imana na bibiliya
Byaba byiza ahubwo rinasenyutse, umubare w’amadini ukagabanuka kuko uko amadini yiyongera niko abanyarwanda bacikamo ibice kandi bose ni abajura bitwaje Imana na bibiliya
Ivugabutumwa’ryarangiritse’!usigaye’uhuranumuntu:mukwezikwambere:, abamukabyiniro:, mwakongeraguhura:nyumayamezi(3) gusa, ugasangayabaye, Bishop:Reverand:, Eveque"Pastor :ect’, ukibaza’ ese? Uyumuntu’abamuhaye,ububuyobozi’, bakurikijiki?ub, urambese?ubushobozise?wasesengura’, ugasangaharabayeho’, icyenewabo’,ibinibyobyishe: ADEPR:nibantagikozwekumadini’, bizarushahokubabibi


c: text/html

text:
Ngirinshuti Alain, Visi Perezida wa Ibuka akaba n’umwe mu banyarwanda barokotse Jenoside yakorewe Abatutsi muri Mata 1994, yandikiye ibaruwa ifunguye Perezida w’Ubufaransa, Emmanuel Macron, amugaragariza ko adakwiye kwirengagiza na rimwe uruhare rw’igihugu ayoboye muri Jenoside yakorewe Abatutsi igahitana imbaga.
Nk’uko bigaragara mu binyamakuru nka Lemonde n’ibindi bitandukanye byagaragaje iyi bauruwa ifunguye yandikiwe Perezida Macron, Ngirinshuti Alain uhagarariye uyu muryango wa Ibuka ukorera mu gihugu cy’Ubufaransa (Ibuka-France) yagaragaje ko uruhare Abafaransa bagize muri Jenoside yahitanye imbaga y’Abatusti rudakwiye kwirengagizwa n’uwo ariwe wese uhereye kuri Perezida w’iki gihugu.
Mu ibaruwa ye Ngirinshuti yagiraga ati "Nyakubahwa Perezida (Macron), Imyaka isaga 23 irashize habaye Jenoside ya nyuma ku Isi mu kinyejana cya 20 ariyo tuzi Jenoside yakorewe Abatutsi bo mu Rwanda. Byibuze mu mezi atatu kuva muri Mata kugeza muri Nyakanga mu w’1994, Abantu basaga Miliyoni barishwe. Kuri njyewe ariko uwo mubare sinawirengagiza.”
Iyi baruwa ikomeza igira iti “Njye nawe twari mu kigero kimwe cy’ingimbi muri uwo mwaka wa 1994, wari iwanyu mu Bufaransa nanjye ndi mu Rwanda gusa sinzi niba wibuka mu gihe cyawe ufite imyaka 16 uko wari ubayeho.Njyewe icyo gihe nari mu bihe by’amage aho abavandimwe banjye n’abaturanyi twicishwaga imihoro, bashiki banjye basambanywa ku ngufu bakanicwa urw’agashinyaguro.Ibyo bihe bibi nanyuzemo nibyo byangize impfubyi kuri iyi si. Gusa twagombaga kubyakira kandi tugakenera kubaho. Nafunguraga amaso nareba igihugu cyanjye n’amahano yakiberagamo nkibuka ibyabaye ahandi hose mu Burayi mu myaka yashize ubwo imiryango yo mu Burengerazuba yahuraga na Politiki mbi yateje intambara ya kabiri y’Isi kandi amahanga akaba yari yaremeranijwe ko bitazongera. Imiryango yanjye yishwe urw’agashinyaguro mu maso y’abashinzwe kurinda amahoro ariko imiryango mpuzamahanga ntiyigeze ifata umwanzuro wo kuza kutugoboka ngo idukize abaduhigaga”
Ngirinshuti avuga ku ruhare rw’u Bufaransa muri Jenoside yakorewe Abatutsi aho avuga ko abasirikare babwo baje mu Rwanda bitwikiriye gutabara ariko abatutsi bakicwa barebera.
Ngirinshuti Ati " Si ngombwa kubibutsa uburyo igihugu cyawe cyafashije bigaragara ubutegetsi bwa Habyarimana bwakoze Jenoside mu ntambara yo kurwanya ingabo za FPR. Sinibaza niba Abafaransa ubwabo bazi ko igihugu cyabo cyinjiye mu buryo butaziguye mu ntambara yari igamije kumaraho abasivili b’Abatutsi. Ndetse no gutera inkunga ubwo butegetsi kwari ugushyigikira ubwo bwicanyi.
Ababivuga buhumyi batekereza ko uruhare rw’u Bufaransa buhera ku itariki 7 Mata 1994. Wasobanura ute uburyo u Bufaransa bwonyine ari bwo bwakiriye abategetsi bakomeye bo muri guverinoma yishe abantu, banagize uruhare rukomeye mu ishyirwa mu bikorwa ryayo, ku wa 21 Mata, mu gihe ibindi bihugu byo mu Burengerazuba bw’isi bwari bwarababujije gukandagira ku butaka bwabyo? Wasobanura ute igitekerezo cyo kohereza ingabo muri “Opération Turquoise” kugira ngo barwanye ingabo zari zije guhagarika ubwicanyi?
Ngirinshuti yakomeje ibaruwa ye igenewe Perezida Macron agira ati "Nyakubahwa Perezida, uruhare rw’u Bufaransa mu Rwanda, rurazwi. Kugeza ubu nta we ubishyira mu mbwirwaruhame ye. Ibikorwa byo guhakana nibyo byakurikiye ibyo byakozwe.
Perezida, ibyo muherutse gutangaza muri Oradour-sur-Glane mu muhango wo kwibuka Vel d’Hiv byerekana ubushobozi bw’igihugu n’abayobozi bacyo ku kureba ahahise batarya iminwa. Ni kuki Jenoside yakorewe Abatutsi ikwiye kuba ari yo ikurwamo kandi ariyo izagaragaza ukuri? Uwo mukoro w’ukuri ku Bufaransa nibwo ugaruka kurusha ibindi bihugu.
Muri iyi baruwa ye Ngirinshuti yasoje agira ati “Tuba mu gihugu kidasaba uwo ari we wese kubeshya acyitwaje cyangwa ashakisha ukuri, kandi nubwo byabaho, ntibikwiye gutambamira imigirire myiza, ndizera ko ayo magambo muzayagira ayanyu kuko icyubahiro cy’igihugu cyanyu kidapimirwa mu guhakana, ahubwo mu gushyira umuhate wo guhangana n’ibyahise.” Aha akaba yasubiragamo amagambo yavuzwe n’Umuhanga w’Umufaransa mu by’imitekerereze,
Ati “Ndatekereza ko aya magambo murayumva kandi mukayaha umwanya kuko icyubahiro cy’ibihugu byacu ntikigaragarira mu kwirengagiza ahubwo kigaragarira mu buryo dushyira umuhate mu guhangana n’ibyahise
Ngirinshuti Alain, Visi Perezida wa Ibuka mu Bufaransa

robotstxt: allowed

filter: keep


text:
“Ubutwari kuri buri wese burashoboka†– Umuyobozi wa Huye
Mu birori byo kwizihiza umunsi mukuru w’intwari byabereye kuri stade kanema mu karere ka Huye, umuyobozi w’ako karere, Kayiranga Muzuka Eugene, yabwiye abaturage b’umudugudu wa kabutare ko buri muntu wese ashobora kuba intwari.
Bwana Kayiranga yagize ati “Yaba umuntu ukorera mu biro cyangwa ukorera hanze yabyo, yaba ukorera Leta cyangwa uwikorera, buri wese akoranye akazi ke umurava, ubwitonzi, ubushishozi, atabangamira abo bakorana, ibikorwa bye biba biganisha ku butwariâ€.
Umuyobozi w’akarere ka Huye yatanze ingero zitandukanye z’ubutwari: umukinnyi ukina neza agatsinda ibitego byinshi ku buryo abakiri bato bifuza kuzamera nka we aba ari intwari; umuhinzi uhinga akabasha kwitunga ndetse akanasagurira amasoko aba ari intwari.
Muri iki gihe abana bari kwitegura gutangira mu mwaka wa mbere ndetse n’uwa kane w’amashuri yisumbuye,
Muri uyu muhango kandi hashimwe abayobozi b’ibigo byatsindishije abana benshi no ku manota menshi maze umurenge wa Ngoma ubagenera seritifika z’ishimwe.  Abahawe seritifika ni abayobozi  b’ibigo by’amashuri abanza bya Elena Guerra, le Pigeonnier na Ngoma ndetse n’ibigo by’amashuri yisumbuye bya Notre Dame de la Providence de Karubanda, Petit Seminaire Virgo Fidelis Karubanda, Groupe Scolaire Officiel de Butare na Groupe Scolaire Butare Catholique.
Bwana Kayiranga yavuze ko icyo umunsi w’intwari umariye Abanyarwanda ari ukwibuka abakoze byiza kugira ngo babarebereho. Intwari rero nka Fred Gisa Rwigema ukomoka ku Kamonyi, umwami Mutara Rudahigwa wavukiye i Nyanza, Niyitegeka Felicité wo mu Karere ka Huye, Uwiringiyimana Agathe wo mu karere ka Gisagara ndetse na Rwagasana Michel wo mu Ruhango babere urugero abo mu Ntara y’amajyepfo, dore ko bose ari yo ntara bakomokamo.


text:
Umuhanzikazi Nyarwanda wamenyekaniye mu njyana ya Hip Hop ufite amazina ya Abayizera Grace ariko uzwi ku izina rya Young Grace inyogosho yashyize ku mutwe we yabaye inshobera mahanga.
Igishushanyo Young Grace yashyize ku mutwe we cyabaye inshobera mahanga
Kuri uyu wa Gatandatu tariki ya 14 Mata nibwo umuhanzikazi Young Grace yashyize hanze ku rukuta rwa Instagram ifoto igaragaza inyogosho yishyizeho idasanzwe,aho we avuga ko ari inyenyeri yaba yarishushanyije ku mutwe nkuko yabyanditse mu ijambo rimwe agira ati "Nd’Inyenyeri",aha akaba yaje no gukosorwa mu buryo bw’imyandikire n’umufana we wagize ati "Ndi Inyenyeri,si Nd’Inyenyeri,Tujye twandika neza ururimi rwacu"..
Young Grace yakosowe n’umufana imyandikire ye y’ikinyarwanda
Abantu benshi bagiye batanga ibitekerezo kuri iyi foto,bagiye bashima inyogosho ya Young Grace ndetse banahamya koko ko ari inyenyeri ya rubanda,gusa Nanone hari abatavuze rumwe ku gishushanyo yishyizeho kuko hari n’abahamije ko ngo cyaba ari ikibabi cy’urumogi yishushanyije ku mutwe nk’uko umwe mu batanzeho ibitekerezo yabihamije,aho yagize ati "Sha Grace weee iki ni ikibabi cya weed (urumogi) kbs..".
Umufana wa Young Grace yahamije ko igishushanyo yashyize ku mutwe ari ikibabi cya Weed
Gusa aha umuntu ntiyahamye neza koko ko cyaba ari ikibabi cy’urumogi yishushanyijeho,ari nayo mpamvu umuntu yavuga ko yabaye inshobera mahanga,gusa witegereje neza ubonamo isura y’ikibabi cy’ikimera runaka ,kuko uburyo gishushanyijemo kitameze neza nk’inyenyeri.
man ngabuzwa noneho Inkuru peer


text:
Mu bihe byose abaturage bagiye bagira ababayoboye n’ababayobora muri ibi bihe. Uhereye cyera cyane amateka yanditswe agenda atwereka abatware babayeho bakomeye cyane. Mu Bugereki, ukanyura mu baromani ku ngoma ya Kayisari Ogusito, ukanyura mu Misiri ku ngoma y’umwami Farawo n’abazungura be bose.
Aho ni cyera cyane ariko ugarutse hafi ahangaha mu mateka tubonamo abagabo babaye ibihangange bidakorwaho nka Adolf Hitler wategetse Ubudage akanaba impamvu yateje intambara ya mbere y’isi akaza no guteza intambara ya kabiri y’isi yose ahagana mu 1942-1945.
Twibutse ko impamvu Hitler yateje intambara ya kabiri y’isi ari uko SDN yaje gusimburwa na Loni mubona cyangwa mwumva ubungubu yamusabye kwishyura ibyo yari yarangije mu ya mbere mu cyo bise DIKTAT ariko akabona Ubudage butabishobora agahitamo gushoza iya kabiri.
Abantu nka MAO TSE TUNG cyangwa MAO ZE DONG wagiriye Ubushinwa akamaro ntagereranywa bahora bibukwa, n’abandi benshi cyane tutarondora bagiye bategeka ibihugu by’iwabo kandi iryo bavuze rikijyana. Ubu butegetsi bwose bamwe bavuga ko bukomoka ku Mana abandi bakavuga ko ubushaka abuharanira akabugeraho.
Muri iyi mitegekere, benshi bagiye babigwamo kubera kwitangira rubanda rimwe na rimwe ruba rutanumva ukuntu umuntu asiga umugore we, agata abana be, agasiga umuryango we akajya guharanira icyateza imbere igihugu cyamubyaye.
Muri ibyo bikorwa benshi bibaza aho umuntu akura imbaraga zo gushorera urugamba rwamugeza ku butegetsi bufitiye rubanda rwose akamaro. Igisubizo turagisanga mu masomo y’uyu munsi kuko ijambo ry’Imana nta narimwe ryigera ryitandukanya n’abayobora rubanda ko ahubwo rihora ribacyebura ngo bayobore neza.
Mu isomo rya mbere Luka wanditse ibyakozwe n’intumwa arakomeza kudutengamaza mu mwuka mwiza wa Pasika ubu tugeze ku cyumweru cyayo cya 6 agaragaza ukuntu abaturage bayobowe neza bagira uruhare mu kunoza gahunda za Leta babikoranye umutima ukunze kandi babishishikariye.
Mu isomo rya kabiri Petero mu ibaruwa ye ya mbere aragaragaza ko buri wese akwiye guhora yiteguye guha buri wese ibisobanuro birambuye kubyo yemera atagombye gutinya cyangwa gushya ubwoba. Ibi kandi bigomba gukoranwa ubugwaneza n’umutima uciye bugufi hamwe n’ikinyabupfura.
Ivanjiri ntagatifu Yohani wihariye amavanjiri yose muri iyi minsi mikuru ya Pasika ikomeza kuri iki cyumweru taliki 25 Gicurasi aragaruka ku gaciro k’itegeko muri rubanda n’uko umushorera w’ayo mategeko ashobora kugeza rubanda ku Mana.
Ubu abanyarwanda benshi bari mu mashyaka ya politiki atavuga rumwe na FPR-Inkotanyi baba abari mu Rwanda cyangwa n’abari hanze y’u Rwanda kubera impamvu zitandukanye cyane cyane iy’ubuhunzi. Abari muri aya mashyaka bashobora kuba babigaragaza cyangwa bagikorera mu bwihisho ahanini kubera gutinya ko bagirirwa nabi.
Buri Shyaka rya Politiki rigira umuvugizi waryo. Iyi nyito y’umuvugizi nta wakwihandagaza ngo avuge ko yazanywe n’abantu bo mu gihe cyacu kuko na Yezu azi neza agaciro k’umuvugizi ari nawe utuma rubanda RUSHIKAMA rugaharanira ibyo arushishikariza gusatira no kugeraho.
Yezu ubwo yari agiye gusubira mu ijuru, kubera akababaro yabonaga intumwa ze zisigaranye yazisezeranije kuzoherereza Roho Mutagatifu nk’umuhoza n’umuvugizi iki kikaba ari ikimenyetso ndakuka cy’uko ibitekerezo n’ubwo byaba bisinziriye bishobora kubyutswa n’akamenyetso gato cyane.
Nidutekereze : Roho mutagatifu ntashobora kuboneshwa amaso kandi ntashobora gufatishwa intoki nyamara akora ibitangaza impumyi zikabona, ibirema bikagenda, abanyabyaha bagahinduka intore za Nyagasani. Kuki se uwo roho atatuma abanyarwanda bungikanya imbaraga ngo bagere ku buyobozi bwiza bahuriyeho kandi bubahaye amahoro ???
Kimwe mu biranga umuntu warezwe neza yaba umunyapolitiki, yaba uwihay’Imana,… ni ikinyabupfura no guca bugufi. Iyi migenzo mvamutima kandi nyobokamana niyo twavuga ko ishorera ibitekerezo byiza mu nzira yo kubisobanurira rubanda n’abandi ba ngombwa kugira ngo igihugu kigere ku ntego yo gutegeka neza abagituye kandi nayo ibigizemo uruhare.
Abarara tudasinziriye twese dutekereza icyakorwa kugira ngo ibintu bijye mu buryo, nitwiyambaze roho Mutagatifu kandi tubikore tubyemera. Ibi tugomba kubyongeraho imyumvire y’uko burya nta muntu wanga igihugu cyamubyaye ko ahubwo buri wese agikunda mu buryo bwe, mu gihe cye cy’amateka, no mu gihe abifitiye ibisobanuro bifatika biganisha abaturage ku bikorwa by’iterambere byakwerekwa buri wese agashima.
Dufatanyirize hamwe ISHAPULE Y’IMPUHWE Z’IMANA turonkere isi yose umukiro : «Yezu wacu tubabarire ibyaha byacu kandi uturinde umuriro w’iteka, igarurire Roho z’abantu bose kandi uziyobore inzira y’ijuru cyane cyane wite ku bakeneye impuhwe zawe maze ubabarire Roho ziri mu Purugatori n’iz’abanyabyaha b’isi yose. Amina!!! » (x10)
ABATAGATIFU B’ICYUMWERU GITAHA : Kubera ukuntu hari abanyarwanda benshi batazi umunsi wa bazina wabo mutagatifu, muri SHIKAMA twiyemeje kujya tubabwira ABATAGATIFU B’ICYUMWERU GIKURIKIRAHO kugira ngo mujye musabirana :
Kuwa mbere taliki 26 Gicurasi ni Mut. Diyonizi Sebugwawo, Andereya Kaggwa na Ponsiyani. Kuwa kabiri taliki 27 Gicurasi ni Mut.Filipo na Atanaze. Kuwa gatatu taliki 28 Gicurasi ni Mut. Jerimani wa Paris. Kuwa kane taliki 29 Gicurasi ni Mut. Magisimini. Kuwa Gatanu taliki 30 Gicurasi ni Mut. Matiyasi Mulumba, Felisi, Jani Darike na Feridina. Kuwa Gatandatu taiki 31 Gicurasi ni Mut. Peteronila. Ku Cyumweru gitaha taliki 01 Kamena ni Umunsi Mukuru wa ASENSIYO na Mut. Yusitini na Reveriyani.
Padiri TABARO M.
shikamaye.blogspot.no
Shikama ku Kuri na Demukarasi(SKUD)


text:
Paji z’ubufasha
- Ijambo ry’ibanze
- Kubaza ibibazo
- Ubuzima bwawe bwite
- Abakozi bashinzwe gutanga amakuru
- Ibijyanye n’iyi software
- Kwemeza
- API y’abakora imbuga
- Gushaka byimbitse
Twandikire
Niba ikibazo cyawe kitarasubijwe hano, cyangwa se hari ikintu wifuza kutubwira kijyanye n’uru rubuga, twandikire.
Kubaza ibibazo
-
Bijya bigorana kumenya imikorere ya Leta, no kumenya uwo ubaza amakuru wifuza kumenya. Hano hari ibyagufasha:
- Shaka kuri Sobanukirwa ibibazo bisa n’icyawe.
- Ni umara kubona umuyobozi utekereza ko ashobora kuba afite amakuru, koresha akayoboro kari ku ruhande rw’iburyo kuri paji yabo kakugeza “ahabanza” kugirango urebe ku rubuga rwabo ibyo bakora.
- Hamagara umuyoozi kuri telefoni cyangwa imeli ubabaze niba bafite amakuru wifuza.
- Ntiwigore cyane ushaka umuyobozi nyawe wabaza amakuru. Ubajije uwo bitareba yakugira inama ya mugenzi we wabaza.
- Niba ikibazo cyawe kigoye, twandikire tugufashe.
- Umuyobozi nshaka kubaza ntabwo ari hano! #
-
Twandikire amazina y’umuyobozi, na imeli akoresha mu gusubiza ibibazo by’ubwisanzure bwo kumenya amakuru niba wayibona.
Niba wifuza kwongera urwego rw’abayobozi kuri uru rubuga, byatunezeza ubatugejejeho.
- Kubera iki ngomba kurasa ku ntego mu kibazo cyanjye?#
-
Mu kibazo cyawe, andika ibyo ukeneye gusa kugirango umuntu abashe guhita abona amakuru uri kubaza kandi mu buryo bworoshye. Mu kibazo cyawe ntugire na kimwe ushyiramo muri ibi bikurikira:
- Ibisobanuro ku kibazo cyawe
- Amagambo asebanya cyangwa atuka abandi
Ni ushyiramo kimwe muri ibi, dushobora gukuraho ikibazo cyawe kugirango twirinde ibibazo, kandi ibi byatuvuna twembi. Ubutumwa bugufi, kandi burasa ku ntego butuma byorohera abayobozi guhita bamenya amakuru wifuza kumenya, bivuze ko uzahita ubona igisubizo cyihuse.
Niba ushaka amakuru yo gushyigikira igitekerezo runaka cyangwa kwamamaza, urubuga rw’ubwisanzure bwo kumenya amakuru rwagufasha cyane. N’ubwo utarukoresha wiyamamaza, twagushishikariza kurukoresha kugirango ubone amakuru wifuza. Turagushishikariza kwiyamamariza ahandi – uburyo bumwe bworoshye kandi bwizewe ni ugutangira urubuga rwawe rw’amakuru agezweho. Ushobora kuvuga ku kwiyamamaza kwawe kuri uru rubuga ubinyujije mu bisobanuro by’ikibazo cyawe (ushobora kwongeraho ibisobanuro nyuma yo kwohereza ikibazo).
- Ese kubaza ibibazo birishyurwa?#
-
Gutanga ikibazo cy’ubwisanzure bwo kumenya amakuru bisa nk’aho ari ubuntu buri gihe. Itegeko rya Minisitiri riravuga ngo ‘Gutanga amakuru ntibigomba kwishyurwa’ ariko nanone rikavuga ngo "uwasabye amakuru ashobora kwishyuzwa amafaranga yo gufotoza cyangwa kwohererezwa kopi z’amadosiye yifuza’ mu gihe “atazanye ibikoresho bikenewe byo kuba yatwaraho ayo makuru yasabye."
- Nzahabwa igisubizo mu gihe kingana iki? #
-
Mu mategeko, abayobozi bagomba guhita basubiza ibibazo, mu bisanzwe mu gihe cy’iminsi itatu.
Sobanukirwa izakoherereza imeli ni uramuka utinze guhabwa igisubizo. Ushobora kwoherereza ubutumwa umuyobozi umwibutsa, cyangwa se umubwira ko atakurikije amategeko.
- Byagenda gute ndamutse ntabonye igisubizo?#
-
Hari ibintu byinshi ushobora gukora mu gihe udahawe igisubizo.
- Rimwe na rimwe, hashobora kuba habayeho imbogamizi maze umuyobozi ntabone ikibazo cyawe. Byaba byiza uhamagaye umuyobozi ukamubaza mu kinyabupfura niba yarakiriye ikibazo cyawe. Bayohererejwe kuri imeli.
- Niba batarakibonye, bishobora kuba byaraturutse kuri “muyunguruzi wa sipamu”. Bwira umuyobozi ingamba zivugwa mu gisubizo 'Hari ikibazo ndi kubona kuri Sobanukirwa, ariko ntitwigeze tukibona kuri imeli!'. Mu gice cyo mu bufasha kivuga ku mukozi ushinzwe gutanga amakuru.
- Niba n’ubu utarasubizwa, ushobora gutanga ikibazo kuri uwo muyobozi mu biro by’umwunzi. Soma paji yacu 'Ntiwishimiye igisubizo wahawe?'.
- Ndamutse ntishimiye igisubizo? #
- Niba utahawe amakuru wasabye, cyangwa se utarayaboneye igihe, soma paji yacu 'Ntiwishimiye igisubizo wahawe?'.
- Nshobora gusaba amakuru anyerekeyeho? #
-
Oya. Ibibazo byatanzwe kuri Sobanukirwa biba biri ku mugaragaro, byatanzwe hakurikjwe itegeko ry’ubwisanzure bwo kumenya amakuru, kandi ntibishobora kugufasha mu gushaka amakuru ku muntu ku giti.
Ni ubona umuntu washyize mu kibazo umwirondoro we, wenda yabikoze atabishaka, uhite utumenyesha ako kanya kugirango tuwukureho.
- Ndifuza ko ikibazo cyanjye kiba ibanga! (Byibura kugeza igihe nzashyirira ahagaragara inkuru yanjye) #
Ubu Sobanukirwa yashyiriweho ibibazo rusange. Ibisubizo byose twakira bihita bishyirwa ku mugaragaro ku rubuga rwa interineti ku buryo buri wese ashobora kubisoma.
Ugomba kuvugisha umuyobozi niba wifuza gutanga ikibazo mu ibanga. Niba wifuza kugura uburyo bwagufasha kugenzura amakuru y’ibibazo mu ibanga, watwandikira.
- Ese nshobora kubaza ikibazo kimwe abayobozi benshi, urugero: inzego zose? #
- Turabanza tukagusaba kwoherereza ikibazo abayobozi bacye kugirango ugerageze. Ibisubizo byabo bizagufasha guhindura amagambo ukoresha mu kibazo cyawe, kugirango ubone amakuru yuzuye ni ujya kucyoherereza abayobozi bose. Ubu nta buryo buriho bwo guhita woherereza abandi bayobozi ikibazo, ugomba kucyandukura.
- Nakuye ikibazo ku rubuga, ni gute nakibika mu bushyinguro bw’inyandiko?#
- Sobanukirwa ni ubushyinguro bw’ibibazo byose byabajijwe hakoreshejwe uru rubuga, kandi ntigerageza kuba ubushyinguro bw’ibibazo byose by’bwisanzure bwo kumenya amakuru. Ntabwo twakwakira ibibazo wakuye ahandi. Ibi ni ukubera impamvu imwe, ni uko tudashobora kugenzura niba igisubizo cyaratanzwe n’umuyobozi. Niba iki kibazo gifite agaciro kenshi, ushobora kwongera kukibaza ukoresheje Sobanukirwa.
- Ni gute ugenzura ibisobanuro byatanzwe ku bibazo? #
-
Ibisobanuro byo kuri sobanukirwa bifasha abantu kubona amakuru basabye, cyangwa se kubatungira agatoki aho bashobora kujya kugirango bagire icyo babikoraho. Dufite uburenganzira bwo gukuraho ikintu icyo aricyo cyose.
Impaka z’urudaca za politiki ntabwo zemewe. Shyiraho akayoboro ku rundi rubuga ahandi.
Ibikurikira, soma ibijyanye n’ubuzima bwawe bwite -->


text:
Danny Vumbi afasha abahanzi batandukanye abandikira indirimbo zigakundwa
Umuhanzi Danny Vumbi atangaza ko yishimira ko zimwe mu ndirimbo yandikira abahanzi batandukanye bo mu Rwanda zikundwa bigatuma n’abandi bahanzi bamwitabaza.
Uyu muhanzi avuga ko amaze kwandikira indirimbo zirenga 20 abahanzi bo mu Rwanda. Uwo mwuga ngo yawutangiye akiririmba mu itsinda ry’abaririmbyi yabarizwagamo rya The Brothers.
Zimwe mu ndirimbo yanditse zigakundwa harimo Niko Nabaye ya Zizou Alpacino Ft All Stars, Fata Fata, Ku ndunduro ya Social Mula, Agatege ya Charly na Nina, Active love y’itsinda Active na Ntundize ya Bruce Melodie.
Kuri zo hiyongeraho Ntibisanzwe ya King James, Amahitamo ya Social Mula n’Igikuba” ya Oda Paccy aheruka gushyira hanze.
Danny Vumbi avuga ko yandika amagambo gusa cyangwa agafasha n’uwo yayandikiye kuyishakira injyana. Ahamya ko kwandika izo ndirimbo bimwinjiriza amafaranga nubwo hari izo atangira ubuntu.
Mu myaka itatu ishize, indirimbo yandikiraga umuhanzi akamwishyura ibihumbi 50RWf, ubu asigaye ayandika bakamwishyura 500RWf.
Danny Vumbi ahamya ko mu mafaranga yinjiza mu muziki, kwandika indirimbo bimwinjiriza ku kigero cya 20%.
Akomeza avuga ko kandi ashimishwa no kubona indirimbo yandikiye umuhanzi runaka ikundwa mu Rwanda.
Agira ati “Ndabyishimira cyane iyo zikunzwe cyane. Nka Social Mula ari mu bahanzi ndimo gushima cyane kuko ahantu hose arabivuga ati ‘Danny Vumbi yaramfashije. Ni ikintu njye ndimo kwishimira.”
Impano yo kwandika indirimbo ayikomora ku kwandika imivugo n’ibisigo yakoraga mbere yo kwinjira mu muziki. Ariko ngo mu muryango we bamubwira ko hari sekuru we wacurangaga inanga.
Dukurikire ukanda kuri Like
Ibitekerezo ( 6 )
DANN VUMBI NDA MUKUNDA KANDI NAKOMEREZE AHO NDABIMENYE,MURAHOZE.
Danny Felicitation kubona winjiza rhytme y’i kikongomani mu muziki nyarwanda. Impala zayitangije mu ndirimbo NAUMIA MOYONI JUU YA USO WAKO. nYUMA ABAROKORE BARAYIFASHISHIJE. iYO RHYTME
niyitwa MUTWASHI YO mu chiluba , Haba LUBA du Katanga na Luba du Kasai. KOMEREZAHO. Abavieux turi abadanger
ntibyiza ariko aba akototoje uwo yandikiye indirimbo kbs
agomba kubivuga kugirango tumenye ubuhanga bwe n’abandi babikeneye babe bamwiyambaza ari mu kazi natwe bidufitiye inyungu kuko twamurangira abakeneye service ze niba utabikeneye kuki wafashe umwanya wawe wo kubisoma? jya uvuga ibiri ngombwa wowe Bolingi naho guca intege nibyo bitadufitiye inyungu na gato muri make ibyo wanditse ntawe bifitiye inyungu kandi nawe ubwawe nta nyungu bigufitiye congrats dannyyy twishimye kumenya ayo makuru
Kuba yandika indirimbo ni byiza arko nta mpamvu yo kuza kubivugira aha kuko ntawe bifitiye inyungu uretse we nabo yandikira.
Cong to Danny vumbi cz he is raise up our industriel music as proffessional one God blss guy


text:
Abanyamahanga batunganyiriza ubwiza Abanyarwanda batakaje isoko
Niyigena Alphonsine washinze ishuri ritunganya ubwiza n’imyambaro, avuga ko intego ye ari ukwigarurira isoko ryo gutunganya ubwiza, rifitwe n’abanyamahanga mu Rwanda.
Iri shuri riherereye mu Karere ka Gasabo, Umurenge wa Kinyinya.
Madamu Niyigena yashinze ishuri bita Universal Beauty Acadamy muri 2013, kuri ubu akaba amaze gutoza abanyamwuga bagera ku 2,500 bo gutunganya imisatsi, uruhu, inzara ndetse n’abadoda imideri itandukanye y’imyenda.
Avuga ko afite intego yo kugira nibura abantu ibihumbi bitanu mu Rwanda bashoboye gutunganya ubwiza bw’umuntu n’imyambaro, mu gihe cy’imyaka itatu iri imbere.
yagize ati“Ndibuka ko iyi myuga yakorwaga n’abanyamahanga gusa, ariko igishimishije ni uko Abanyarwanda bagenda barushaho kuyitabira, abamaze kurangiza kwiga hano nka 95% barikorera cyangwa bakaba bakorera abandi”.
Niyigena si we wenyine washinze ikigo cy’abatunganya ubwiza n’imyambaro, kuko mu bice bitandukanye Ikigo gishinzwe guteza imbere imyuga n’ubumenyingiro(WDA), cyagiye giha ubushobozi bene aba bashoramari.
Aracyavana imyenda hanze y’Igihugu yo kudodamo imyambaro, ariko ngo ategereje ko inganda zikora ibitambaro by’imyenda mu Rwanda zitera imbere.
Hagenimana Shadrack, umwe mu banyeshuri 173 bahawe impamyabumenyi zo kudoda imideri itandukanye y’imyenda, muri iri shuri, aravuga ko bagomba kwibanda ku bikorerwa mu Rwanda.
Leta y’u Rwanda ivuga ko ikibazo cy’ubushomeri cyibasiye cyane urubyiruko kigomba gukemurwa n’ihangwa ry’imirimo, akenshi igaragara nk’isuzuguritse cyangwa ikorwa n’abatagombye kuba ari bo bayikora.


text:
Gisagara: Basaniwe iteme riborohereza mu buhahirane
Abatuye mu mirenge ya Kibilizi na Kansi muri Gisagara baravuga ko bashimishijwe n’uko iteme ribahuza n’umurenge wa Mukura muri Huye ryakozwe.
Iryo teme riherereye mu gishanga cya Cyihene kiri mu mirenge ya Kansi na Kibilizi mu Karere ka Gisagara ryari rimaze imyaka irenga 7 ryaracitse ku buryo nta binyabiziga byahanyuraga.
Abakoresha iyo nzira bajya cyangwa bava mu Karere ka Huye bavuga ko kuva aho ricikiye byabasabaga kuzenguruka kugira ngo babashe kuhagera.
Mushimiyimana Samuel utwara abagenzi kuri moto,avuga ko kuvana umugenzi i Huye umujyana i Kansi muri Gisagara byabasabaga kuzenguruka aho bita mu Mburamazi,cyangwa se ngo bakanyura ahitwa i Kibilizi hafi y’ibitaro.
Yagize ati”Mbere twanyuraga mu mburamazi,cyangwa se bitewe n’aho umugenzi ajya ukaba wanyura i Kibilizi,ugasanga turakoresha lisansi nyinshi kandi igiciro ntigihinduke”.
Sekamana Aloys wo mu Murenge wa Kansi we acuruza imyenda mu isoko rya Rango mu Karere ka Huye akoresheje igare.
Avuga ko mu gihe iteme ryari ryaracitse ngo bazengurukaga bikabatwara umwanya munini kandi bakavunika,ariko ubu bakaba basigaye banyura hafi kuko iteme ryamaze gukorwa.
Ati”Kuva aho ryubakiwe tunyura aha,kandi nawe urabona ko ari hafi cyane kuva hano i Kansi ujya mu i Rango ni iminota 20,nyamara twajyaga dukoresha nk’amasaha abiri”.
Abo baturage ariko bavuga ko n’ubwo iteme ryakozwe rikaba ryaroroheje ingendo,ngo hari igice cy’umuhanda kitameze neza cyane cyane mu gice cy’akarere ka Huye,bakifuza ko nacyo cyakorwa.
Umunyamabanga nshingwabikorwa w’Umurenge wa Kansi Jerome Tumusifu avuga ko iryo teme ryafashije abaturage cyane,kandi ko n’ikibazo cy’umuhanda bagitekerejeho.
Uwo muyobozi avuga ko hazakorwa imiganda ku ruhande rw’Umurenge wa Kansi kandi ko no ku ruhande rw’Akarere ka Huye bazakorana icyo gice nacyo kigakorwa kugira ngo abaturage boroherezwe.
Uretse iryo teme ryakozwe, muri uwo murenge hari irindi teme riri ahitwa mu Mburamazi mu Kagari k’Akaboti,abarikoresha bavuga ko rikwiye gusanwa kuko ngo imbaho ziriho zatangiye gusaza.


text:
Mu ngaruka z'irekurwa ry'abanyururu
Ntibavuga ababeshyeye abandi
Ni uko ntabo ?!
Abahungabanye bagomba gutegwa amatwi: Kayiteshonga
Inkuru ya:Nsenga Justin
Kuva aho Perezida wa Repubulika atangije amabwiriza yo gufungura
bamwe mu bari bafunze bireze, abarwayi, abasaza n'abana,
bashoboraga kuba bamaze igihe kirekire muri gereza kurusha icyo
amategeko abateganyiriza, inzego zose zahagurukiye kureba uko
zafasha mu kubahiriza ririya tangazo. Muri izo nzego buri Minisiteri yari
ifite icyo yakora mu gufasha abazaba bafunguwe kujya no kumenyera
ubuzima busanzwe.
Muri izo ngamba zose, Minisiteri y'Ubuzima nayo yafashe ingamba zo
kuzafasha abashobora kuzagira ibibazo by'ihahamuka haba mu
bafunguwe cyangwa se mu bo basanze hanze. Twashatse rero
kumenya igikorwa kugira ngo abo bantu bazafashwe, twegera Madamu
Kayiteshonga Yvonne, umuyobozi wa gahunda y'igihugu yita ku buzima
bwo mu mutwe muri iyo Minisiteri, tumubaza aho imyiteguro igeze yo
gufasha abazagira ibibazo by'ihungabana n'ingamba bafashe kugira ngo
ubwo butabazi buzagere kuri bose.
Madame Kayiteshonga yadutangarije ko iyo gahunda bari barayitangiye
mu rwego rwo gufasha abahungabana mu nkiko gacaca. Aha
yatubwiye ko bahuguye abayobozi b'ibigo nderabuzima 80%,
abajyanama b'ubuzima nabo bagera ku bihumbi bine magana atandatu
na mirongo itandatu na bane (4664), ibihumbi cumi na kimwe mu
gihugu barahuguwe kandi biteguye rwose gukorana n'abarebwa
n'ibibazo by'ubuzima. Hari nanone abajyanama ku ihungabana
n'abaganga nabo bazajya bakorera mu bitaro bitandukanye.
Twashatse kumenya ibibazo bateganya bishobora kuzatera ihungabana
mu baturage, Kayiteshonga adusubiza ko bimwe mu bibazo bishobora
kuzateza ihungabana harimo ko abacitse ku icumu bashobora
kuzahungabana babonye ababiciye babasanze ku mirenge iwabo.
Abafunguwe nabo bashobora kuzavamo abahungabana bitewe no
kwishimira icyemezo cyo kubafungura, aha Yvonene yaduhaye urugero
rw'umwe mu basaza wabwiwe ko afungurwa, kubera ibyishimo
bikamuviramo kwitaba Iyamuremye. Nanone hari ibibazo bishobora
kuzavuka hagati y'abagabo n'abagore babo ku byasigaye biba mu mago
yabo abo nabo bagomba kuzegerwa bagafashwa.
Kuri ibyo bibazo byose, hagomba ingamba zihamye zo kurwana urwo
rugamba.
Zimwe mu ngamba ni ugusobanurira abaturage ibikubiye muri ririya
tangazo, abantu bagahabwa umwanya wo kuvuga ibibazo byabo uko
bimeze. Nanone ngo iyo gahunda irateganya gukoresha
amashyirahamwe atandukanye y'abaturage kugira ngo bagirane
ubwizerane. Hazitabazwa kandi itangazamakuru ryaba iryandika
cyangwa irikoresha amajwi n'amashusho mu rwego rwo gukangurira
abaturage kwemera kubana.
Mu rwego rw'ubufatanye, inama zarakozwe muri iyo gahunda,
amashyirahamwe yaba ayo mu gihugu cyangwa se ategamiye kuri
Leta, yose ngo yihaye gahunda yo gutanga umusanzu mu gufasha
abantu bose bazagira ibibazo by'ihungabana.
Amashyirahamwe y'abapfakazi b'itsembabwoko nayo yiyemeje
kuzafasha abapfakazi bose bashobora kuzahura n'ibyo bibazo.
N'ubwo amashyirahamwe n'imiryango itandukanye byihaye gahunda yo
gufasha, Madame Kayiteshonga yatubwiye ko abantu bose
( Communauté) ari bo bagomba gufata iya mbere, bakaba basabwa
gutega amatwi umuntu wese ufite ikibazo cy'ihungabana.
Yvonne ati: "Guhungabana ntabwo ari uburwayi cyangwa ikindi kintu
kidasanzwe". Ku byerekeye abana bakoze ibyaha bakiri bato,
Kayiteshonga ati:
"Abo bana tugomba gushaka uko tubagarura mu nzira nziza kubera ko
ibyo bakoze babitojwe n'abakuru babahohoteye dore ko umwana wese
avuka ari mwiza". Abo bana ngo bagomba kugarurirwa ubwana bwabo
bavukijwe n'ababateje gukora ayo mahano. Ibanga ryo gufasha
uwahungabanye ni ukumwubaha, ukamutega amatwi, ukanishyira mu
mwanya we.
IMVAHO NSHYA, NO 1476, 20/01/2003- 26/01/ 2003


text:
Abakobwa 15 bahatanira ikamba ryuzaba Nyampinga w’ u Rwanda bakomeje umwiherero mugihe habura umunsi umwe gusa ngo hatorwe umwe uzegukana ikamba nubwo bari mu mwiherero ibyo bakora n’ imibereho yabo bibasha kugera hanze mu baturage.
Aba bakobwa bakiri mu mwiherero I Nyamata biteganyijwe ko bazahava ejo kuwa gatandatu bakagaruka mu mujyi wa Kigali ahazabera igikorwa cya nyuma cyo gutora uzegukana ikamba bikazabera mu ihema rya Camp Kigali nkuko bisanzwe.
Aba bakobwa bamaze iminsi irenga 10 bari mu mwiherero bagiye barangwa n’ ibikorwa byinshi harimo kwiga umuco Nyarwanda, imibanire n’ abantu, imibyinire ya gakondo nibindi byinshi.
Aba bakobwa bose uko ari 15 bikundira kubyina indirimbo zigezweho
Aba bakobwa bamwe bagiye barangwa n’ udushya kubijyanye n’ imibyinire, berekanye ko bashamadukira imiziki y’ indirimbo zigezweho kuruta imibyinire gakondo iranga umuco w’ u Rwanda. Usanga iyo bageze mu gihe cyo kubyina indirimbo zigezweho zimenyerewe mu tubyiniro buri mukobwa ahita abyina bigaragara ko yashishikaye, ariko bagera mu mbyino gakondo buri umwe akabyina atabyitayeho aho usanga abenshi bari no kubusanya batagendera hamwe.
Reba imibyinire yaba bakobwa haba mu mbyino za gakondo cyangwa indirimbo za kizungu z' igezweho


text:
Abacuruzi mu Rwanda bararira amarira azahozwa naya nteruro igira iti: “Ntagahora gahanze”
Amahanga atabare u RWANDA! abacuruzi twese tugeramiwe n imisoro leta yurije kuva no kuwudafite akazi. aya ni amarira azahozwa nayanteruro ati”ntagahora gahanze” mureke mvuge byibura mu bugesera, hiriwe amanama ya rukukumbabacuruzi ati imisoro yikubye 2.8 kuri buri muntu.
Urugero ni mubamotari ba BUGESERA,NYAMATA aba bemeza ko ntaleta yigeze iba igisambo nkiyi. ati twasoraga umusoro kunyungu wa moto ungana n 18000f kugihembwe none ubu yabaye 40000f. bamwe ngo barajya MALAWA,ZAMBIA. BIRABABAJE KUBONA URWANDA RUYOBOWE MURI DICTATORSHIP CY SIMVUGIRWAMO.
IBI NI UBUGOME BUKABIJE. NTAWE DUFITE WADUTABARA. UMUNTU ATI ABIZE NIBO NJIJI,UBWO WOWE UTARIZE IMBERE YE URI IKI?? DUHAGURUKE BATARATWAMBIKA UNIFORMEES ZA BO. NTAMAHITAMO UWAYOBOYE CY UWAGIZE URUHARE MUKUTUYOBORA NABI WESE AZABIJYOZWA.
TWESE TURI KWISHYIRA HAMWE UBUNDI TUKANJAMA UWIRATA NGO YATASHYE ARWANA NGO YARI YARAHEJEJWE ISHYANGA. MUREKE DUCE UBWENGE TWIRINDA ABA BAVOGEREZI.


text:
Rwanda : “Umuturage udashaka ko batunyuzamo amaso azatange umusanzu mu kigega cyo kwihesha agaciro†– Mutesi Anitha
Umuyobozi w’akarere ka Kayonza wungirije ushinzwe imibereho myiza y’abaturage, Mutesi Anitha, arasaba abaturage bo mu murenge wa Rukara kuzagira ubutwari bwo gutanga umusanzu mu kigega cyo kwihesha More...
Rwanda | Nyamasheke: Mu cyumweru gitaha hazatangizwa agaciro development fund ku mugaragaro.
Ku wa kane w’icyumweru gitaha, tariki ya 30/08/2012, mu karere ka Nyamasheke hazatangizwa ku mugaragaro igikorwa cyo gutanga umusanzu uzashyirwa mu kigega cyiswe “agaciro development fundâ€, kigamije More...


text:
Konka urutoki cyangwa se kurya urutoki ni imwe mu myitwarire abana bagaragaza, ibi bikaba ari ugushyira urutoki mu kanwa noneho umwana agatangira kurwonka igihe kirekire.Ibi kandi biboneka no ku bindi binyabuzima harimo ingunge. Nk’uko tubisoma ku rubuga rwa internet Wikipedia, ngo hakoreshejwe ubuhanga bwa echographie, ngo kurya urutoki cyangwa konka urutoki bitangira nyuma y’ibyumweru 15 umugore amaze gusama inda ngo kubera ko ku byumweru 12 umwana ari munda intoki ziba zaratangiye gukorwa, ngo kandi bitewe nuko umwana aba akora movement mu nda ya nyina ibyo bishobora gutuma ashira urutoki mu kanwa agatangira ku rwonka.
Cyakora ngo konka urutoki ku bana bishobora kurangira ku myaka 5 y’ubukure. Iyo umwana akomeje konka urutoki nyuma y’imyaka 5, akenshi ngo biba bigaragaza ko umwana yagize ikibazo mu mutwe nko kudindira cyangwa se ababyeyi be baramukuye ku ibere hakiri kare.
Ababyeyi benshi bakunze gufata ibintu bisharira bagasiga ku ntoki z’abana babo kugira ngo barekere aho konka urutoki ariko ngo ibi ntibibuza umwana konka urutoki.
Nk’uko bikomeza bitangazwa na ruriya rubuga twabonye haruguru, ngo ku bana bari munsi y’imyaka 5, konka urutoki nta kibazo cyangwa se ingorane bibatera, ariko ngo iyo birenze iyo myaka bibuza amenyo yabo gukura cyangwa kumera ndetse akagira n’imiterere mibi.
Kugira ngo umwana atazakomeza konka urutoki ari mukuru, ngo ni byiza ko iyo ababyeyi be bamukuye ku ibere kare bamushakira ikindi kintu gisimbura ibere nka bibero kuko ngo konka urutoki aba ari ho yumva akura ibyishimo bye. Cyakora ngo bashobora kugana kwa muganga w’imyitwarire y’abantu (psychologue) kugira ngo abahe izindi nama.


text:
Umuryango mpuzamahanga w’abanyamerika ugamije iterambere ku bufatanye n’abaterankunga banyuranye wamaze guhugura urubyiruko rw’abakobwa 30 bazakurikirana iki gikorwa bakanafasha abahinzi kwinjira muri iri koranbuhanaga.
Iri koranabuhanga rishingiye kuri telefone igendanwa, ryatangiriye mu makoperative ane y’abahinzi b’ibirayi mu mirenge ya Busasamana na Mudende mu karere ka Rubavu , aho abagize ayo makoperative bashyizwe ku rubuga rubahuza, bakajya basangira amakuru agezweho azajya aba yatanzwe na Minisiteri y’Ubuhinzi, aya makuru akabageraho ku buntu kandi buri munsi.
Umuhuzabikorwa w’Urubyiruko wanakurikiranye uyu mushinga Mutangana Emmanuel, avuga ko bizafasha abahinzi kumenya iteganyagihe n’ibiciro byagenwe na leta ndetse n’amafumbire agezweho.
Yagize ati “Abahinzi bazajya bakorana na Minagri aho izajya ishyira amakuru ku rubuga ku buryo buri muturage uzajya uba aruriho azajya ahita abona amakuru nko kumenya ifumbire igezweho,igiciro cy’ibirayi … Leta yashyizeho n’amakuru y’iteganyagihe, bakamenya igihe imvura iri bugwire kuburyo najya gutera agomba kuba azi neza ko imvura iri bugwe’’.
Umuyobozi wa koperative y’Abahinzi b’imbuto mu murenge wa Busasamana, Musabyimana Moussa Mustafa yavuze ko iri koranabuhanga rizabafasha kubera ko bagiye kujya bahinga bazi uko ikirere gihagaze.
Ati’’Dufite inyungu cyane kuko iyo uhinga ushingiye ku kirere cyangwa ku miterere y’ikirere bituma utera imbuto nziza wizeye kuko uba wamenye imvura izaba ihari cyangwa se igihe izuba rizavira ukaba ubizi.”
Urubyiruko rw’abakobwa bagera kuri 30 bose bahuguwe n’umuryango mpuzamahanga w’abanyamerika ugamije iterambere (USAID) ku bufatanye n’abaterankunga banyuranye.
Biteganyijwe ko iyi porogaramu izafasha abahinzi n’aborozi mu byiciro binyuranye, nyuma hakaziyongerah n’amakusanyirizo y’amata, abo bose bakazahabwa igihe cy’umwaka cyo kuba bakoresha iyi serivisi bahabwa amakuru ku buntu, nyuma y’icyo gihe bakajya biyishyurira.


text:
Umukecuru witwa Bugirande Marisiyana w’imyaka 85 utuye mu murenge wa Rutunga mu karere ka Gasabo aravuga ko amaze imyaka 39 ategereje kubyara inda yasamye mu mwaka wi 1978 .
Mugenzi wacu Celestin Ntawuyirushamaboko yaganiriye na we ubwo yamusanze ku kigo nderabuzima cya Rwesero giherereye mu karere ka Gicumbi ,yagiye kwisuzumisha.
GASABO : Aravuga ko amaze imyaka isaga 35 atwite.
Sangiza inshuti iyi nkuru kuri:
Umukecuru witwa Bugirande Marisiyana w’imyaka 85 utuye mu murenge wa Rutunga mu karere ka Gasabo aravuga ko amaze imyaka 39 ategereje kubyara inda yasamye mu mwaka wi 1978 .


text:
CAKA.ÀMAFOTO.YABAKOBWA
Mubyukuri ibi biteye isoni, nkawe Kate niba uri igiki sibyumva, ninde wakubwiyeko abacitse kw’icumu bakorerwaho publicite? ? Niba ushaka gufasha fata amafranga kuri account yawe yawe ugende ufashe kdi ntuhamagare itangazamakuru, jya ugira umuco, niba utazi gucika kwicumu uzabaze icyo bisobanura, leta ntago ibuze amafranga yafasha abacitse kw’icumu. Wowe urigiki ahubwose ufite iki? ??
Mubyukuri ibi biteye isoni, nkawe Kate niba uri igiki sibyumva, ninde wakubwiyeko abacitse kw’icumu bakorerwaho publicite? ? Niba ushaka gufasha fata amafranga kuri account yawe yawe ugende ufashe kdi ntuhamagare itangazamakuru, jya ugira umuco, niba utazi gucika kwicumu uzabaze icyo bisobanura, leta ntago ibuze amafranga yafasha abacitse kw’icumu. Wowe urigiki ahubwose ufite iki? ??
ALERTE, ALERTE Bacika-Cumu musonze mwigumye, ntihagire ugwa mumutego w’iyi nkuru y’inkumi BASHABE GATALINA waje nk’inkuba itagira amazi.
Gatalina Bashabe,mbere yo gukorera publicite y’ibicuruzwa byawe "wasize ibirungo, agahama n’ishwagara ngo nugufasha abacikacumu bashinjikajwe na genocide, nkubwire uburyo bagiyemo byabaguyeho ntabyo basabye kandi harimo abafite ubwiza na taille bitatse umuco n’ubwuzu , ntawarwaniraga muruhame, nta nuwitangaga nk’inzoga ibishye muribo. Ariko se nkawe uvuye muriyo carcasse ngo n’umubili dore ko ntanahamya ko umuntu ufite cerveau yakora nk’ibi wakoze waba koko usize nkuru ki i musozi? Ukikijwe n’abahungu bihinduye abapfubuzi n’abakobwa bashize amaroro nk’igitsina cy’ihene dore ko itajya imanura umurizo ngo icyambike(civilisation Bashabe) n’ama titres y’ibinyamakuru yakugaragiye iteka nk’umwami ushinzwe imizi y’ibintu. Ari wowe n’abagukoresheje mu gihe cyo KWIBUKA kugirango ICYUBAHIRO k’ igikorwa cy’abacitse kwicumu mugihindure uko mushaka. Bravo.
nkange nkuwacitse kwicumu mbabazwa naba bashinyaguzi bashaka gukirira mu maraso yababyeyi bacu. abanyamahanga barabikoze ariko abavandimwe bacu babanyarwanda nibagire umutima basigeho. Kate Ku mutima mwiza we WO gufasha nakore kuri account ye afashe abantu niba abishaka kandi ntazahuruze abanyamakuru. abacitse Ku icumu ntitugomba kwifotorezwaho cg kwiyamamarizwaho.
Umuririmbyi yaravuze ngo "ibisayangana byose si zahabu" yavuze ukuri burya bwa bwiza bubumbiyemo "un escroc" mbabariye abasore bashaka abageni.
Uyumukobwa wigurisha nisi yose izi, ejo bundi wafotowe arikwiruka inyuma yabasore ngo bage kurarana, mbere yaho yari yarafunzwe azira gukubita no gukomeretsa, ubu abonye ibibihe aribyo gucururizwamo? Ngwabantu bagure umupira wanditseho iduka rye, ngwayajyanire abacikacumu? Ubwose ntimubona ko arikwikorera publicite nogushaka gusibanganya amabi ye yitwaje ibyo? Mugende murebe abambaye iyomipira ye. Ni zanyamabi zirirwa zambaye ubusa kukarubanda ngo za shadyboo nabandi.


text:
Gakenke: Imihigo igeze hafi ya 70% ishyirwa mu bikorwa
Guverineri w’Intara y’Amajyaguru, Bosenibamwe Aimé ari kumwe n’umuyobozi w’Ingabo mu Ntara y’Amajyaruguru Major Gen. Alexis Kagame tariki 05/02/2013 basuye  Akarere ka Gakenke kugira ngo birebere aho imihigo ya 2012-2013 igeze ishyirwa mu bikorwa.
Nyuma yo kumurikirwa ishyirwa mu bikorwa ry’imihigo aho bigeze, Guverineri Bosenibamwe yashimye ko Akarere ka Gakenke gatanga icyizere cyo kuzesa imihigo yose. Yabasabye gukorana umurava kugira ngo n’imihigo isigaye bazayishyire mu bikorwa.
Yagize ati: “…iyo urebye uko imihigo ihagaze muri Gakenke, bashyizeho ubushake bwinshi , bakoze neza ntibacike intege imihigo yose bazayesa 100% …â€
Yibukije ko imihigo igomba kuzana impinduka igaragara mu cyaro igahindura  imibereho y’abaturage aho guhiga kugira ngo ubone amanota ariko icyo yagejeje ku baturage ukakireba ukakibura.
Umuyobozi w’Akarere, Nzamwita Deogratias asanga bamaze gushyira imihigo mu bikorwa ku gipimo kiri hafi ya 70%. Imihigo ikibagoye ni isaba uruhare rw’ubuyobozi bwo hejuru naho iyindi ijyanye n’ubukangurambaga nka mitiweli, gufata ibyangombwa bw’ubutaka no kubaka biro z’utugari ngo bazayigeraho.
Guverineri w’Intara w’Amajyaruguru yabagiriye inama yo gushyiraho ingengabihe y’uburyo bazashyira mu bikorwa iyo mihigo igaragara ko ikiri inyuma,  anabizeza ubuvugizi ku mihigo isaba ko ubuyobozi bwo hejuru bugira icyo bukora kugira ngo izagerweho.
Yashimye ubuyobozi bw’akarere  ko bwateye intambwe mu kubaka ubuyobozi bwiza bitandukanye n’imyaka yashize aho akarere kadindizwaga n’amakimbirane n’imicungire mibi y’abakozi n’umutungo wa Leta.
Akarere ka Gakenke kavuye ku mwanya wa nyuma kaza ku mwanya 17 mu mihigo y’umwaka ushize hakaba hari icyizere ko gashobora kuza imbere kurushaho.


text:
Bamwe mu bana bafite ubumuga bwo mu mutwe, bafatwa nk’abadafite agaciro mu muryango, nyamara bahawe ubuvuzi buboneye, bagafashwa nk’abategurwa kuzagira icyo bimarira, bagirira igihugu akamaro nk’uko bisobanurwa na Murebwayire Epiphanie, Umuyobozi w’Ishyirahamwe ry’Abakora Ubuvuzi bukoresha Ibikorwangiro (Occupational Therapy).
Uwo mwuga watangiye mu 2014 ari na bwo hashyizweho ishami riwigisha muri Kaminuza y’u Rwanda, ndetse ubu ugenda ukura ku buryo n’ibigo byita kuri abo bana buri mwaka bibohereza mu bigo by’amashuri abanza.
Urugero ni Ikigo Heroes Day Care Center giherereye i Gikondo, cyashinzwe mu 2015 n’Ishyirahamwe ry’ababyeyi ryitwa ‘APH’, mu mikoro yacyo cyatanze abana babiri mu mashuri abanza muri uyu mwaka, ndetse cyiteguye kuzatanga undi mu mwaka utaha wa 2017, kuko na we agaragaza ubushobozi bwo kuba yakwigana n’abandi kandi agatsinda.
Niyitegeka Sixtine, Umuyobozi w’icyo kigo, yavuze ko ubushobozi bw’abo babyeyi bubemerera gufasha abana 12 gusa, kuko nta mikoro ahagije bafite ngo bihembere abaganga bakoresha ibikorwangiro, ibyumba by’amashuri byo gufashirizamo abo bana n’ibindi bikoresho by’ibanze bakenera.
Muri ‘Heroes Day Care Center’ abana bahabwa ubuvuzi bwo kubagorora ingingo (physiotherapy), bagafashwa kugira ubushobozi bwo kugira ibyo bikorera mu by’ibanze bakenera, bakanigishwa kuvuga (speech therapy).
Nyiragwiza Annonciata ashima urwego umwana we agezeho akura mu gihe amaze yigishwa anavurirwa muri iryo shuri, dore ko yahageze atabasha no kwicara, ariko ubu akaba adudubiza Icyongereza.
Ati “Amaze imyaka ibiri, yatangiye ntacyo yishoboza, atazi kwicara, atavuga ku buryo twamujyanyeyo abantu batubwira ngo tumurekere mu rugo ntitumujyane ahabona. Ubu amaze kumenya kuvuga bimwe, iyo ashaka kujya ku musarane arabivuga, iyo avuye kwiga umubaza icyo yize akagusubiza, icyo ashaka azi kucyisabira rwose.”
Uwo mwana afite imyaka itanu, azi amagambo amwe n’amwe y’Icyongereza, bituma ababyeyi be bagira icyizere ko azageza igihe akagira ubushobozi bwo kujya mu mashuri abanza akiga cyangwa akazagira ikindi ashobora kwimarira n’ubwo agifite imbogamizi ikomeye yo kuba amaboko ye adafata ikintu ngo agikomeze.
Nyamara aho uwo mwana na bagenzi be bigira ntihaboneye, ibikoresho, uburyo buhagije bwo kubitaho no kubageza kuri iryo shuri na byo ni ibibazo by’ingorabahizi nk’uko bisobanurwa na Niyitegeka Sixtine, umuyobozi w’icyo kigo.
Ati “Imbogamizi ikomeye dufite ni ukutagira ahantu hacu habugenewe dukorera, ikindi nk’abarimu dufite bahoraho ariko abaganga bo ni abakorerabushake kuko nta bushobozi dufite bwo kubihembera. Ibi kandi byiyongeraho ko abana benshi dufite bavuka mu miryango ikennye cyangwa irimo ibibazo, aho usanga umugabo yataye urugo kubera imiterere y’umwana umugore yabyaye, cyangwa indi mpamvu.”
Heroes Day Care Center kimwe na bimwe mu bindi bigo bikora nka yo byugarijwe n’ibyo bibazo mu gihe Komisiyo y’Ubumwe bw’Abanyarwanda, Uburenganzira bwa muntu no kurwanya Jenoside mu Nteko Ishinga Amategeko yabwiye Minisiteri y’Uburinganire n’Iterambere ry’Umuryango ko ibigo by’abafite ubumuga bwo kudindira mu mikurire y’ubwenge bimeze nka butike zicuruza amata na fanta, bitewe n’uko ngo ababishinga baba batagamije gufasha abo bana nyir’izina, ahubwo baba bashyize imbere inyungu zabo bwite.
Ubwo bumuga buterwa n’iki?
Nubwo abanyarwanda bagenda batera imbere ari na ko bahindura imyumvire, hari bamwe bacyumva ko umwana uvukana ubumuga bwo kudindira mu mikurire y’ubwenge, aba yararozwe akiri mu nda.
Nyamara nk’uko byemezwa n’abakora ubuvuzi bukoresha ibikorwangiro, abana bavukana ubwo bumuga benshi babuterwa n’umunaniro bavukana iyo bavutse igihe cyarenze bitewe wenda no kurangaranwa n’abakwiye kubabyaza cyangwa uburangare bw’ababyeyi batinda kujya kwa muganga.
Umuyobozi w’Ishyirahamwe ry’Abakora Ubuvuzi bukoresha ibikorwangiro, Murebwayire Epiphanie agira ati “Ubumuga bw’aba bana bwaje mu gihe cyo kuvuka, kuriya umubyeyi amara umwanya munini atarabyara, ubwonko bw’umwana burananirwa. Iyo bunaniwe n’ibindi bice ntibikura uko byakagombye, ugasanga umwana ageze igihe cyo kwicara atarabasha no kubyuka cyangwa kwihindukiza mu buriri.”
Ubwo buvuzi bukorwa bute?
Ubuvuzi bukoresha ibikorwangiro bukorwa hifashishijwe udukino, ubundi umwana icyo akeneye bakamushyiriraho ibyatuma acyikorera ubwe, yaba atabishoboye bakakimukorera ariko banamutoza kuba yacyikorera.
Ibi ni byo abo bavuzi basaba ababyeyi kujya bihatira gufasha abana mu gihe bavuye ku ishuri bari mu rugo.
Abavurisha ibikorwangiro bahura n’imbogamizi zitoroshye
Ubwo buvuzi kugeza ubu buzitiwe n’imyumvire y’ababyeyi bacyitirira ubwo bumuga amarozi, abagihishahisha abo bana bumva ko ari igisebo kubagaragaza, abajyana kwa muganga ariko ugasanga bifuza ko uwo mwana ahita akira byihuse bityo kwihangana kukaba guke mu gihe babwiwe ko umwana azakira buhoro buhoro.


text:
Ngororero: «Kudutora ntibadufashe ntacyo byatumarira» (Kanyange)
Kanyange n’abo bafatanyije kuyobora Ngororero Umuyobozi wungirije ushinzwe iterambere ry’ubukungu mu karere ka Ngororero Kanyange Christine asaba abaturage kubaba hafi kugira ngo bese imihigo. Avuga More...
Nyange: Ntibishimiye ko batashyinguye intwari mu gicumbi cyazo
Kudindira kw’imirimo yo kubaka byabaye inzitizi Abatuye umurenge wa Nyange ngo ntibishimiye ko kuwa 1 Gashyantare 2016 batashyinguye intwari z’Imena ku gicumbi cyazo. Kuwa 31 Ukwakira 2015, nibwo imirimo More...
Ngororero: Komite nyobozi icyuye igihe ngo igiye yemye
Mazimpaka Emmanuel yari ashinzwe ubukungu Abagize komite nyobozi icyuye igihe mu karere ka Ngororero bahamya ko basoje manda zabo bemye kuko bazamuye akarere. Mu gihe hari abayoboraga uturere bavuga ko bajyanye More...
Ngororero: Inama njyanama yashimye uburyo akarere kesheje imihigo
Perezida w’inama njyanama (hagati) ngo ntazaraga ibibazo uzamusimbura Abagize inama njyanama y’akarere ka Ngororero bavuga ko bishimiye ndetse batewe ishema n’uburyo akarere kabo kesheje imihigo More...
Ngororero: Ba mudugudu 13 bahawe ibihembo by’indashyikirwa
Abakuru b’imidugudu 13 mu mirenge 13 igize akarere ka Ngororero bahawe amagare nk’ibihembo by’indashyikirwa mu kwesa imihigo ya 2014-2015. Kuwa 04 Nzeli 2015, mu muhango wo kwishimira umwanya More...
Ngororero: Igikombe cy’imihigo cyatashywe ku mugaragaro
Kuri uyu wa 4 Nzeli 2015, abayobozi n’abaturage mu karere ka Ngororero batashye ku mugaragaro igikombe cy’imihigo begukanye umwaka ushize. Aka karere kaje kw’isonga mu Ntara y’Iburengerezuba, More...
Ngororero: abaturage Banze ko ubukene bubabaho akarande
Imyubakire yari mu bigayitse nayo irimo gutera imbere Abaturage n’abayobozi b’akarere ka ngororero ngo ntibashaka ko ubukene bwaba akarande cyangwa umurage, aho ngo bagamije gukira nk’ababatanze More...
Ngororero: Umurenge wa Matyazo wahize indi mu muhigo
Basinye imihigo mishya Mu karere ka Ngororero, umurenge wa Matyazo ukomeje kwiharira umwanya wa mbere mu kwesa imihigo ukaba ushimirwa imikorere myiza. Mu myaka ibiri ishize, 2013-2014 ndetse na 2014-2015, mu karere More...
Ngororero: Uko bateye imbere mu kwesa imihigo
Ngo ibanga riri mu kwegerana n’abaturage no gukorera hamwe (meya ruboneza mu baturage) Mu myaka 6 ishize, akarere ka Ngororero kavuye ku mwanya wa 19 ubu kakaba kageze kuwa 3 mu kwesa imihigo. Uku kuzamuka More...
Ngororero : Bakeneye kwigishwa indangagaciro z’ibanze n’izihariye mu karere
Bamwe batuye akarere ka Ngororero bagaragaza ko batarasobanukirwa icyo aricyo indangagaciro nyarwanda zaba i’zibanze abanyarwanda bahuriyeho bose cyangwa iz’ihariye akarere kifuza ko ziranga abagatuye. Mu More...


text:
Ku nshuro ya mbere mu mateka y’amashyaka ya opozisiyo nyarwanda kuri uyu wagatandatu tariki ya 17 gicurasi umwaka w’2014 amashyaka ane ya Nouvelle Géneration yafatanije gutegura no gushyira mu bikorwa umuhango wo kwibukira hamwe inzira karengane zose nta vangura nk’uko bimenyerewe ahandi.
Nk’uko byari biteganijwe kuri gahunda igikorwa cyo kwibuka cyari cyahariwe uwo munsi cyabimburiwe n’igitambo cya Misa cyabereye kuri
Kiriziya Saint Charles , 15 Avenue Karreveld ,1080 Molenbeek mu mugi wa Buruseri mu gihugu cy’Ububiligi.
Uwo muhango ukaba warakurikiraniwe hafi n’anyarwandabenshi, en directe/live,kuri Radio Ijwi rya Rubanda kuva mu ntangiriro kugera ku iherezo.
Nk’uko twabimenyeshejwe n’ubuyobozi bw’iyo radio uwo muhango wakurikiranyewe n’amatsinda y’abanyarwanda atari munsi ya 200 ukurikije umubare wa za mudasobwa zakoreshejwe zikurikirana uwo muhango ni ukuvuga ko ari ikigereranyo cy’abantu byibura 600 bakurikiranye uwo muhango kuri radio.
Naho aho umuhango wari wabereye witabiriwe n’abantu bagera kuri 80.
Nk’uko byari biteganyijwe rero kuri gahunda, amashyaka ane yiganjemo abanyapolitiki bahuriye mu murongo wa Nouvelle Génération/New Generation yahuriye mu gikorwa cyo kwibuka inzirakarengane zo ku mpande zombi zazize amahano yagwiriye igihugu cyacu guhera ku itariki ya mbere Ukwakira umwaka w’i 1990 kugeza kuwa 31 Ukuboza 1994 nyuma ayo mahano agakomereza mu gihugu cya Zaire ariyo Repubulika iharanira Demokarasi ya Congo y’ubu hagati y’umwaka w’1996 kugeza mu mwaka w’ 2002 ndetse kugeza na n’ubu FPR ikaba igukomeje umugambi wayo mubisha wo guhiga abanyarwanda aho bayihungiye.
Ayo mahano akaba yariswe Jenoside mu ndimi z’amahanga ariko hakemezwa gusa iyakorewe abatutsi mu gihe iyakorewe abahutu igitegereje kwemezwa na Loni cyangwa urundi rwego rubifitiye ububasha
Tukaba twakwizeza abanyarwanda bose ko amashyaka ya Nouvelle Gération azafatanya n’abandi bafite ubushake mu guharanira ko n’iyo Jenocide yakorewe abahutu nayo yakwemezwa ndetse n’abayigizemo uruhare bagashyikirizwa inkiko zibifitiye ububasha.
Amashyaka yari yateraniye muri icyo gikorwa ni FPP-Urukatsa, ISHEMA Party, ISANGANO ARRDC- Abenegihugu ndetse na UDFR –Ihamye.
Hagaragaye kandi n’abandi bayobozi ndetse n’abayoboke bakomoka mu yandi mashyaka yari yaje kwifatanya natwe kwibuka abavandimwe bacu b’inzirakarengane twari twahariye uwo mu nsi. Intumwa z’imiryango ya sosiyete sivile nazo ntizatanzwe muri uwo muhango ndetse zihatanga n’ibitekerezo byubaka opozisiyo nyarwanda.
Nyuma y’igitambo cya Misa hakurikiyeho amasengesho mpuza matorero yahaye buri torero ryari ryaserukiwe umwanya wo gusengera inzirakarengane zose. Ayo masengesho akaba yarayobowe n’umupasteri wo kuruhande rw’itorero ry’abaprotestani ndetse n’intumwa yari yoherejwe na Sheikh ku ruhande rw’ idini y’abaislam nyuma hasoza amasengesho y’umusasaridoti wa kiliziya gatolika.
Gahunda y’amasengesho irangiye hakurikiyeho ubuhamya bw’abantu banyuranye baba abahutu cyangwa abatutsi bose bavuga ibyababayeho mu bwisanzure buhagije.
Nyuma y’ubuhamya bunyuranye bwakunzwe na benshi abari bitabiriye icyo gikorarwa bafashe akaruhuko baboneraho no gufata amafoto y’urwibutso.
Umuhango wo gufata amafoto y’urwibutso urangiye abari aho basubiye mu nzu bari bateraniyemo bahabwa umwanya wo kubaza ibibazo binyuranye ni uko abayobozi b’amashyaka yari yateguye icyo gikorwa bagerageza kubibonera ibisubizo bikwiriye.
Guhera mu ntangiriro kugeza ku musozo igikorwa cyaranzwe n’ituze ryinshi ndetse n’ubusabane busesuye bwaranzwe n’urukundo rutagira imbereka.
Abari bitabiriye icyo gikorwa bose bagaragaje ko kubera agaciro k’icyo gikorwa basanga umunsi umwe udahagije dore ko abifuzaga gutanga ubuhamya bari benshi ariko umwanya ukaba mugufi ndetse n’ababutanze bakaba barasanze umwanya bahawe utari uhagije bityo basaba abayobozi b’amashyaka yari yateguye icyo gikorwa ko ubutaha bazashaka uko batanga igihe kirenze umunsi umwe kugirango buri wese agabanye intimba imuri kumutima.
Iyi nkuru mwayiteguriwe kandi muyigejejweho na
AKISHULI ABDALLAH


text:
Abanyeshuri ba UTB bateye indi ntambwe mu kwihangira imirimo
Abanyeshuri biga muri Kaminuza y’Ikoranabuhanga n’Ibya Buzinesi bavuga ko biyunguye ubundi bumeni mu kwihangira imirimo iciriritse, nyuma y’amahugurwa y’amezi atatu bashoje.
Kuri uyu wa gatanu tariki 14 Ukwakira 2016, nibwo abagera kuri 38 bahawe impamyabushobozi nyuma y’amezi atatu bahugurwa n’umuryango AIESEC ku bijyanye no kwishakamo igishoro no kugira ibitekerezo biganisha ku kwihangira imirimo iciriritse.
Eric Mwizerwa wiga mu mwaka wa gatatu mu bukerarugendo, wasoje aya mahugurwa, yavuze ko yasobanukiwe ko ubushobozi atari yo mbogamizi yabuza umuntu gutangira kwikorera, kuko ubushobozi uko bwaba bungana kose bwatangira ikintu.
Yagize ati “Twamenye ko dushobora guhera kuri bike dufite tukizigamira aho kugira ngo umuntu ahore asohora amafaranga gusa. Iyo wamaze kwizigamira ushobora gutangira. Nanjye umushinga wanjye naje aha mfite nasobanukiwe n’uko nkwiye kugisha inama kugira ngo ababizobereyemo bamfashe kuwunoza.”
Callixte Kabera, umuyobozi wa UTB, yavuze ko aya mahugurwa ari ingirakamaro kuko yahaye abanyeshuri babo indi myumvire mishya itandukanye n’iyo basanzwe biga mu ishuri nubwo byose biba bisa.
Ati “Iyo aya mahugurwa akozwe umunyeshuri atagamije kubona amanota biramufasha mu kubishyira mu mutima we no kubona uburyo ki yatangira ibintu bye. Birenze hejuru ibyo twigisha mu ishuri kuko baba bafite abarimu bafite ubushobozi bufatika, bikabafasha mu kububaka.”
Claire Deborah Ingabire, uhagarariye AIESEC mu Rwanda, yavuze ko nyuma y’amahugurwa bategereje kuri aba banyeshuri kwihangira imirimo ku buryo bateza imbere igihugu bishyura imisoro.
Ati “Nta gishoro tubaha ariko tubaha ubumenyi n’aho bashobora gukura amafaranga ubundi nabo bagashyira mu bikorwa ibyo bize.”
Ubuyobozi bwa UTB na AIESEC batangaje ko biyemeje kwagura imikoranire, ku buryo bazahugura n’abandi banyeshuri mu byiciro bizakurikiraho.
Dukurikire ukanda kuri Like
Ibitekerezo ( 3 )
UTB nige mbere iri iraremammo abanyeshuri bayo icyizire cyezo it’s good
muri UTB baragerageza ugereranyije nandi makaminuza kubyerekeye no kwihangira imirio njye narahize ariko icyo nibuka nuko badutumiraga mumanama ya trainings yo kwihugura muri Entrepreneurship
UTB numubuzima niho batanga itandukaniro nandi makaminuza bigisha akazi nibigishiriza kubona impapuro ubuzima aho isi igeze mureke tugabire abana bacu isambu nzima tubajyana UTB Kuko nge ubuhamya ndabufite uramutse gihamya
Wanshaka nkakuvira imuzingo ikiza nabonye kubavuye UTB
MURAKOZE


text:
“Ndayisaba Fabrice Foundation” igiye kwita ku ruhinja rwakuwe mu musarani ari ruzima
Umwana w’uruhinja wo mu Karere ka Kirehe uherutse gutabwa mu musarani wa metero umunani agakurwamo ari muzima yabonye abakomeza kwita ku buzima bwe.
“Ndayisaba Fabrice Foundation”, umuryango watangijwe na Ndayisaba Fabrice niwo ugiye gufasha uwo umwana.
Ndayisaba avuga ko yagize icyo gitekerezo cyo gufasha uwo mwana nyuma yo gusoma inkuru kuri Kigali Today ivuga uburyo urwo ruhinja rwakuwe mu musarani ari ruzima.
Tariki ya 07 Nyakanga 2017, ubwo Ndayisaba yasuraga uwo mwana mu bitaro bya Kirehe, yemeye kujya atanga inkunga y’amafaranga ibihumbi 10RWf buri kwezi, azatangwa mu gihe cy’umwaka.
Ndayisaba kandi yemereye umuryango w’umwana ibihumbi 50RWf yo kwita ku buzima n’imibereho y’uwo mwana mu gihe akiri mu bitaro.
Yemereye kandi uwo mwana Mitiweri ihoraho ndetse ngo azakomeza kumufasha no mu bundi buzima.
Agira ati “Mu gihe azaba ageze igihe cyo kwiga amashuri y’inshuke n’amashuri abanza,nzamufasha mu bishoboka byose.
Kandi nzakomeza muhe n’ibikoresho by’ishuri mu gihe azaba ageze mu mashuri yisumbuye,nzajya nongera ubufasha bitewe n’ubushobozi nzaba mfite.”
Murekatete Clarisse, nyina w’uwo mwana ucunzwe n’inzego zishinzwe umutekano aho arwaje umwana we,yashimye ubufasha yahawe. Yavuze ko guta umwana we mu musarani bitamuturutseho ko ngo atazi ibyari byamuteye.
Uyu mugore umaze kubyara abana babiri,yasabye imbabazi avuga ko ibyo yakoze bitazongera ukundi.
Agira ati “Ndasaba Abanyarwanda imbarazi ku bugome nakoze bwo guta umwana nibyariye mu musarani,mpawe amahirwe nkababarirwa niteguye kurera neza umwana wanjye. Ndashimira Ndayisaba k’ubufasha ahaye umwana wanjye.”
Mungarurire Benjamin wari uhagarariye ubuyobozi bw’ibitaro bya Kirehe muri icyo gikorwa,yashimiye Ndayisaba ku bufasha bwe avuga ko agabanyirije ibitaro umuzigo.
Agira ati“Ni gake cyane tubona umuntu uza kutwunganira mu bibazo nkibi biba bibabaje. Umuzigo tuba dufite nk’ibitaro uragabanutse.
Ibyo akoze birakomeye kandi turamwizeza ko tuzakomeza gufatanya ubuzima bw’umwana bugakomeza kuba bwiza.”
Iyamuremye Antoine, umunyamabanga nshingwabikorwa w’umutenge wa Gatore ashimira abaturage batangiye amakuru ku gihe umwana agatabarwa.
“Ndayisaba Fabrice Foundation” imaze imyaka10 ishinzwe na Ndayisaba Fabrice ubwo yigaga mu mashuri abanza. Iyo Foundation ifasha abana basaga 100 baturuka hirya no hino mu gihugu.
Dukurikire ukanda kuri Like
Ibitekerezo ( 2 )
UBUSE UBUYOBOZI BURABIVUGAHO IKI?
Nubwo abantu benshi batuye isi bakora ibintu bibi,hariho abantu bagira neza.Ndasaba cyane Ndayisaba Fabrice na Mama w’uyu mwana ko bakwiga Bible kugirango bamenye ibintu byinshi imana idusaba.Bazashake Abahamya ba Yehova baba I Kibungo maze bigane n’abo Bible ku buntu.
Mu isi nshya dutegereje ivugwa muli 2 Petero 3:13,hazabamo gusa abantu batinya kandi bagakorera imana.


text:
Iyo bibaye ngombwa ko haboneka impamvu ifatika yo kuba abakundana batandukana, akenshi usanga abantu bavuga ko nta we ukwiye kwivanga mu byabo, kuko baba bakeka ko bashobora no kongera gusubirana, kuko kenshi na kenshi usanga abo bantu baba batazi uko bakwitwara nyuma yo gutandukana ku buryo bizabafasha guhama ku mwanzuro baba baratoye, dore ko rimwe na rimwe uba ari na ngombwa.
Rero mu rwego rwo kugirango utazajya uhora muri mvuye kuri uyu ngiye kuri uyu, gerageza gukurikiza izi nama zitangwa n’urubuga rwa quickea¬syfit.com, ubundi bigufashe kuguma ku mwanzuro wiyemeje.
1. Itondere kunva inama z’inshuti wasimbuje uwo mwari mukundanye: Urasabwa kwizera uwo mukundanye nyuma yo gutana n’uwa mbere, muri byose ariko witondere inama zerekeranye n’uko wakwitwara ku wo yasimbuye , twavuga nko kukubwira ngo umuhamagare umutetereza, cyangwa ngo muhure umuratira uwamusimbuye.
2. Irinde ikintu cyose gishobora kuba cyaguhuza n’uwo mwatandukanye: Mu gihe cyose wumva utarakira igikomere gitewe n’icyabatandukanije, irinde icyabahuza cyose usiba nimero ye ya telephone, email n’izindi nzira zisa n’izi zishobora kubahuza.
3. Niba hari undi mwari mwaratandukanye mbere y’uko ubana n’uyu mutandukanye, nawe komeza
umwirinde: Abantu benshi bakunda guhita bagarukira uwo bari baratandukanye na we nyuma yo gutandukana n’uwo bari barabasimbuje, nyamara umuntu aba asabwa kubirinda bose agatumbira imbere aho gusubira mu byahise.
4. Irinde kurya ibintu bikungahaye ku binure: Ibiribwa bikungahaye ku binure bituma umubiri w’umuntu ugubwa neza bikamutera kwifuza gukora imibonano mpuzabitsina cyane, bityo bikaba byagutera gutekereza cyane uwo mwatandukanye wenda mwigeze no kuryamana, bikaba byagutera gushaka uko wamwigarurira wenda mukongera.
5. Irinde ibyo uwo mwatandukanye yatangaje ku mbuga zihurirwaho n’abantu benshi: Niba hari ibyo yatangaje kumbuga nka facebook,t witter ...wibisoma, wigira icyo wandikaho cyangwa ngo ube wareba n’amafoto yaba yashyizeho kuko ibi byose biba bishobora kugukurura mu gihe
utaramenyera.
6. Witekereza ko gutandukana na we bizagushyira mu kaga: Niba bibaye ngombwa ko utandukana n’uwo mwabanaga cyangwa wikunva ko habaye ikintu kidasanzwe kuko ibi nabyo ni bimwe mu bigomba kuranga imibanire y’abantu kuko ntabatana batarabanye, ahubwo haranira kunva ko ibyiza biri imbere.
7. Irinde kugerageza abantu bose: Niba bibaye ngombwa ko haboneka impamvu igutandukanya n’umukunzi wawe, reka kumva ko abantu bose bashobora kuba bateye nk’uko uyu ateye kuburyo byanakwicira imibanire yawe n’abandi bantu bose.


text:
Power of the Cross iteguye iki giterane ku nshuro ya karindwi. Biteganyijwe ko kizabera kuri Christ Gospel Fellowship Church ku Kimironko hafi ya kwa Mushimire ku wa 31 Werurwe 2018 kuva saa munani.
Iki giterane gifite intego igira iti “Haracyari ibyiringiro” iri muri Yobu 14:7. Cyatumiwemo korali zimaze kwamamara mu Mujyi wa Kigali zirimo New Melody, Upendo Choir, Holy Entrance na Light of Earth ndetse n’abahanzi bazamukanye ingoga mu muziki uhimbaza Imana barimo Danny Mutabazi wamenyekanye mu ndirimbo “Calvary” na Ituze Nicole ukomoka i Rubavu.
Umuyobozi wa Power of The Cross, Ndatabaye Maurice, yatangarije IGIHE ko iki gitaramo gitegurwa hagamijwe kubwira Abanyarwanda ko nyuma y’amateka banyuzemo hari ibyiringiro byo kubaho.
Yagize ati “Ni igitaramo cyo guhumuriza abantu mu gihe tuba twitegura kwinjira mu gihe cyo kwibuka Jenoside yakorewe Abatutsi. Twabitekerejeho dushaka gutanga umusanzu wacu nk’abahanzi. Twasanze ko umuntu ubuze ibyiringiro ashobora kubibona mu buhamya bwatanzwe cyangwa mu ijambo ry’Imana.”
Yakomeje avuga ko hari ubuhamya bwinshi bushimangira ko hari imitima ya benshi yakize kandi ko byababereye inkomezi mu rugendo rw’isanamitima.
Yagize ati “Abakunzi b’ibihangano byacu bazaze twifatanye gushima Imana ku ntambwe imaze kuduteza. Ni byiza ko duhagararana mu bihe byose dushima Imana ku bw’imirimo yayo.”
Nyuma y’iki giterane kiba mbere y’icyumweru cy’icyunamo, abagize The Power of The Cross banasura imfubyi n’abatagira kivurira bakabaha ubufasha burimo no kubagurira ibikoresho byo kwifashisha mu buzima busanzwe.
Power of the Cross ibarizwamo abaririmbyi baturuka mu madini n’amatorero atandukanye, ibarizwa mu Itorero Christ Gospel. Ifite intego zirimo kuvuga ubutumwa ku isonga ariko ishyigikirwa no gukangurira urubyiruko kureka ibiyobyabwenge, kurwanya icyorezo cya Sida no gushyigikira ubumwe n’ubwiyunge.
Iri tsinda ryashinzwe mu 2007 ari abasore batanu baza kwiyongeraho n’abakobwa, ubu bageze kuri 30. Mu myaka isaga icumi mu ivugabutumwa rimaze gusohora indirimbo zirenga 11 zirimo “Super Power” yamamaye hose; iyi ndirimbo ni nayo yitiriwe album yaryo ya mbere y’amajwi y’indirimbo umunani ryamuritse muri Mutarama 2018, mu gitaramo cy’imbaturamugabo cyabereye kuri Bethesda Holy Church ku Gisozi.


text:
Kayonza: Kudakoresha amafaranga ibyo yagenewe bishobora gutuma batagenerwa andi.
Zimwe muri za komite nyobozi z’urubyiruko mu mirenge igize akarere ka Kayonza ntibakoresheje amafaranga bagenewe yo gukoresha ibikorwa by’urubyiruko. Umuhuzabikorwa w’inama nkuru y’igihugu More...
Kayonza: Abagize komite z’urubyiruko barasabwa gutanga raporo z’ibyo bakora
Umuhuzabikorwa w’inama nkuru y’igihugu y’urubyiruko, CNJR mu karere ka Kayonza, Uwizeyimana Placide arasaba abagize komite z’urubyiruko ku rwego rw’imirenge kujya bihutira More...


text:
Kuva I Kirete ugana Malta
PHOTO YA SERIES YA KUVA I KIRETE UGANA MALTA
Urugendo Paulo yagize ava Kirete yerekeza Melita rurimo isomo rishushanya urugendo rw’abana b’Imana mu mateka aheruka iyisi, mutunge izi DVD mungo zanyu maze murebe aho tugeze mu mateka y’Isi kandi mu menye uburyo urugendo rwa Paulo atsukira ku kirwa cya Melita musobanukirwe iby’ingabo za Melita y’ikigihe zigose isi kandi zitegura guhatira buri wese kuramya inyamaswa. Abamarayika bane bafashe imiyaga ine bagiye kuyirekura, kandi iy’isi ntizongera gusa uko isa uku.
error: Content is protected !!


text:
Nyamagabe: Hatangiye isuzuma ry’imihigo ku rwego rw’igihugu.
Kuri uyu wa 25/6/2012 mu karere ka Nyamagabe hatangiye isuzuma ry’imihigo ku rwego rw’igihugu aho itsinda rigizwe n’intumwa ziturutse muri za minisiteri zitandukanye ziri kugenzura ishyirwa mu bikorwa ry’imihigo 48 yari yahizwe n’akarere ka Nyamagabe.
Umunsi wa mbere w’iri genzura rigizwe n’uminsi ibiri, wibanze cyane ku bijyanye n’inyandiko naho umunsi wa kabiri ukaba uri bwibande ku kubijyanye no gusura ibikorwa mu mirenge itandukanye y’akarere ka Nyamagabe.
Mufulukye Fred, umukozi muri Minisiteri y’Ubutegetsi bw’Igihugu waje ahagarariye iri tsinda yatangaje ko abagenzura ishyirwa mu bikorwa ry’imihigo nabo baba bifuza kubona imihigo yeshejwe ariko ko babonye aho bitagenze neza batabeshya .
Mufulekye yagize ati “Natwe tuba twifuza ko imihigo yashyirwa mu bikorwa neza tukabwira umukuru w’igihugu ko byagenze neza ariko na none ntitwabeshya Nyakubahwa Perezida wa Repubulika igihe hari aho bitagenze neza.â€
Imirenge iri gusuzumwa mu karereka Nyamagabe ni imirenge irimo imihigo yahigiwe gushyirwa mu bikorwa mu mwaka wa 2011-2012 ikaba yose hamwe ari 48 aho ubukungu bwihariye imihigo 25 yose.
Â


text:
Abatagatifu : Foroliyani na Silivani
Iyobokamana ni kimwe mu bifatiye runini iyi si haba mu gushyira ibintu kuri gahunda, haba mu guha abantu amahoro no kwihesha amahoro. N’abatemera Imana bagira ibyo bemera kuko ku isi nta muntu n’umwe utagira icyo yemera. Umuntu umeze atya ntabaho.
Ibyo wemera rero uko byaba bimeze kose niryo yobokamana ryawe ntugire ubwoba kandi ntawe uzabazwa ibyo atamenye. Muri uko kwemera harimo n’ababyemera amacuri bagakeka ko bari mu nzira nzima igana ku bugingo nyamara baramaze guhaba cyera. Iyo bimeze bitya nibwo usanga abantu barayobewe icyerecyezo cy’ubuzima bwabo bakagenda bagwagwana mu nzira y’ubu buzima bameze nk’inzoka yiruma umurizo ku mugani wa Padiri MUZUNGU Bernardin (Igitabo yanditse).
Ariko se bishoboka bite ko abantu bamarana imyaka 20 babana bakaba bataziranye ? Ese koko nibyo ??? Ese bishoboka bite ko abantu babiri bigeze kumenyana, basangiye, bakararana,…bashobora gutangirana urugendo bakava nk’i Kabgayi berekeza i Nyabugogo bakarinda bagera i Runda na Gihara bataramenya ko bari kumwe???
Iyi myumvire y’abakurambere bacu mu kwemera ishushanya byimazeyo iyo tubamo muri iki gihe haba mu kwemera, haba mu mitegekere y’ibihugu haba mu mibanire n’amahanga ndetse n’ibindi. Tubaye nk’ababihuza na politiki : « Ese byashoboka ko abantu bajyana batasezeranye? Ese bajyanye bagerayo ???»
Igisubizo ni Oya !! Iyo bajyanye batasezeranye ntibashobora kugeranayo kuko bishobora kuba ngombwa ko bashwanira mu nzira urugendo rutararangira. Abaturage bayoborwa n’umuntu wishyize ku butegetsi baranze kumutora kuko bari bazi ko ntacyo azabagezaho kandi nta cyiza yifitemo yabageza ku iterambere rirambye??? Ntibishoboka rwose kuko n’iyo akomeje kubategekesha igitugu ahatiriza agera aho agahinduka nk’ikiburabwenge ugasanga inzira zibyaye amahari.
Amasomo matagatifu kuri iki cyumweru cya gatatu cya Pasika araducira amarenga ku mitegekere n’uburyo abantu bakwiye kugendana babanje gusezerana. Mu isomo rya mbere barakomeza kutwibutsa intsinzi ya Pasika n’impamvu tudakwiye kuyibagirwa.
Mu isomo rya kabiri, Petero nawe arakomeza kwirata umusaraba wabambweho agakiza kakijije isi ku babimenye kimwe no kubataragira amahirwe yo kubizirikanaho kuko igihe kizagera nabo bagasogongeraho.
Ivanjiri ntagatifu iratwereka icyo twakwita nk’agashya kabaye hagati ya Yezu na rubanda ubwo yabatunguraga maze bakayoberwa ibibabayeho. Ubwo bari mu rugendo berekeza Emawusi, Yezu yifuje kugendana nabo maze agenda hagati muri bo yumva ibyo bagendaga baganira n’imigambi yabo.
Nta gushidikanya ko urwo rugendo rwari kuba ruhire iyo baza gusobanukirwa ibirimo kuba ariko ntibyashobotse kuko Yezu yabonye neza ko batamumenye niko kubita IBIBURABWENGE ahanini abereka ko batamenye ibyabereye i Yeruzalemu mu minsi mikeya ishize byerekeranye n’izuka rye mu bapfuye kandi iyo nkuru yarabaye kimomo muri rubanda yose.
Iyi nkuru iriho ibabaza Yezu kuri iki cyumweru ihuye neza n’inkuru-ncamugongo iriho ishengura abanyarwanda bose bashyira mu gaciro kuko kubona umuntu wamamaje inkuru nziza mu Rwanda yambitswe amapingu ubu akaba afungiye ahatava izuba nta kababaro karuta ako.
Umuhanzi Kizito MIHIGO waririmbiye abanyawanda indirimo zitandukanye zirimo IMBIMBURIRAKUBARUSHA, TWANZE GUTOBERWA AMATEKA, NYINA WA JAMBO URI IZUBA RYARASIYE MU RWANDA I KIBEHO, SANCTUS DOMINI, HAGURUKA UBENGERANE YERUZALEMU, IGISOBANURO CY’URUPFU n’izindi nyinshi muri SHIKAMA dufitiye kopi burya abanyarwanda bagendanaga nawe batamuzi.
Njyewe Padiri TABARO M. uriho ubategurira aya masomo nifashishije ibitabo bikomeye bya Kiliziya mbitse mu isomero ryanjye muri Paruwasi nyobora ndemeza ko KIZITO MIHIGO muzi neza ku buryo ntashobora kumushidikanyaho.
Mpise nibuka indirimbo yaririmbwe agatsiko ka FPR kakimara kugera ku butegetsi ivuga ngo : «FPR yahozeho ariko abanyarwanda ntibabimenya iyo baza kubimenya byari kuborohera!» Aha ho rwose FPR yatubwije ukuri kwambaye ubusa, abanyarwanda bayivunikiye bakayipfukira ntibasinzire bagendanaga nayo batayizi ubu nibwo bakimenya ko yica, ikabamba, itababarira n’ibibondo bikaba biteye agahinda.
Ku mugani wa Yezu iyo baza kumumenya bari gusobanukirwa ibirebana n’ishuheri y’umuyaga wahushye mu mitima yabo ubwo izuka ry’umwana w’Imana ryabaga ku munsi wa gatatu. Niyo mpamvu twe muri SHIKAMA tubona neza ko n’abanyarwanda baririmbanaga na KIZITO indirimbo ze nziza by’agahebuzo ariko batamuzi.
Mbivuze gutyo, kuko iyo baza kumusobanukirwa bakamenya n’amateka ye bari kureka kuryama bagaharanira ko afungurwa byanze bikunze ntajye kwicwa urw’imbwa n’abakozi ba Sekibi badashaka ko ukuri gutsinda ahubwo bahora bimitse ikinyoma. Ibi ariko ntibigomba kuduca intege kuko iteka demukarasi ikenera ibitambo uko byagenda kose.
Intore y’Imana nka Kizito Mihigo ntihirika ubutegetsi ahubwo irabwubaka ikabukomeza kandi koko ndumva Kizito yaratanze umusanzu we mu gukomeza ingoma ya Kagame n’agatsiko ke bityo n’abaturage bakaboneraho.
Imana ishobora byose nitumurikire yakire amasengesho yacu bityo itsinde umwijima w’icuraburindi ubundikiye u Rwanda n’akarere k’ibiyaga bigari maze KIZITO n’abo bafunganywe bagaruke mu rwuri kurisha no kugaburira ku bandi ibyiza bikomoka mu ijuru.
Tuvugire hamwe Inyikirizo y’ishapure y’impuhwe z’Imana turonkere isi yose umukiro :
«Yezu wacu tubabarire ibyaha byacu kandi uturinde umuriro w’iteka; igarurire Roho z’abantu bose kandi uziyobore inzira y’ijuru cyane cyane wite ku bakeneye impuhwe zawe barimo na Kizito Mihigo, Ntamuhanga, Jean Paul, Agnes, ababurara, abarembye baruhijwe n’umubiri, abaruhijwe no gutegekwa bunyagitugu, abayobewe iyo berekeza, impunzi mu nkambi…maze ubabarire Roho ziri mu Purugatori n’iz’abanyabyaha b’isi yose. Amina!!!» (x 20)
AGASHYA KURI SHIKAMA : Kubera ukuntu hari abanyarwanda benshi batazi umunsi wa bazina wabo mutagatifu, muri SHIKAMA twiyemeje kujya tubabwira ABATAGATIFU B’ICYUMWERU GIKURIKIRAHO kugira ngo mujye musabirana :
Kuwa mbere taliki 5 Gicurasi ni Mut. Anjero, Yudita na Yoviniyani. Kuwa kabiri taliki 06 Gicurasi ni Mut.Prudensiya na Evode. Kuwa gatatu taliki 07 Gicurasi ni Mut. Domitila na Fraviya. Kuwa kane taliki 08 Gicurasi ni Mut. Desideri. Kuwa Gatanu taliki 09 Gicurasi ni Mut. Izayasi, Langwida na Pakomi. Kuwa Gatandatu taiki 10 Gicurasi ni Mut. Solange, Epimaki, Gowediyani, na Isidori umurinzi w’abahinzi borozi. Ku Cyumweru gitaha taliki 11 Gicurasi ni Mut. Esiteri na Mamerita.
Padiri TABARO M.
shikamaye.blogspot.no


text:
Abayobozi b’akarere ka Kirehe basobanuriwe uko ikigo cy’urwego rw’igihugu ngishwanana gikora
Abayobozi b’akarere ka Kirehe, abayobozi b’imirenge n’abashinzwe irangamimerere mu mirenge, tariki ya 22 ukuboza, 2011 basobanuriwe icyo ikigo cy’urwego rw’igihugu ngishwanama ku miyoborere (Rwanda Governance Advisory council) gikora mu gihe gito kimaze gishinzwe, aba bayobozi basobanuriwe ko icyo bashinzwe ari ukugira inama ubuyobozi butandukanye ibijyanye n’imiyoborere bashingiye ku nkingi enye za guverinoma.
Umuyobozi w’akarere Murayire Protais yatangiye asobanura imiterere y’akarere ka Kirehe avuga ko kuba iki kigo kije gukorana nako kizabafasha mu kubunganira aho bari bageze mu miyoborere y’aka Karere.
Dr Félicien Usengumukiza umwarimu muri kaminuza y’urwanda akaba n’umushakashatsi mu kigo cy’urwego rw’igihugu ngishwanama ku miyoborere avuga ko iki kigo gishinzwe muri rusange ibijyanye n’imiyoborere,aho yavuze ko byaba byiza abayobozi bagiye bakora ibintu bitandukanye abaturage babanje kumenya niba babyumva mu rwego rwo kubaha serivise nziza, muri gahunda y’iki kigo ngo ni ukugira ngo basobanurire abayobozi batandukanye bakorera mu turere ibijyanye n’imiyoborere aho berekanye ubushakashatsi bakoze mu rwego rwo kumenya ibibarizwa mu karere byateza imbere umuturage bashingiye ku nkingi enye za guverinoma, ikigamijwe bakaba bagira ngo buri karere kamenye politiki kagenderaho mu bijyanye n’ibihingwa bishobora guhingwa biberanye nako.
Uyu muyobozi kandi yavuze ko baba bashaka kugira ngo imiyoborere ikomeze kugenda neza aho yavuze ko bareberaga hamwe mu bice bitandukanye uko aka karere kaba gahagaze mu miyoborere,bakaba basanze muri rusange ibibazo abayobozi bahura nabyo bidakabije.
Florence Mutesi ni umwe mu bakozi b’ikigo cy’urwego rw’igihugu ngishwanama ku miyoborere, yavuze ko gahunda yabo ari uguteza imbere imiyoborere kandi ko gutera imbere mu miyoborere ari ukuba harangwa n’ibikorwaremezo.
Bakaba barangije bavuga ko bazagaruka kubasobanurira kurushaho batangira no gukoresha uburyo bushya buzakoreshwa (software)mu kujya abayobozi bamenya uko imiyoborere ihagaze, aho bazajya bashyiramo data kugira ngo umuntu nashyiramo izina ry’umurenge ahite abona ibihakorerwa.


text:
Nyamasheke: Abagize Inama Njyanama y’akarere barasabwa gukurikirana ishyirwa mu bikorwa ry’imihigo
Abajyanama mu Nama Njyanama y’akarere ka Nyamasheke barasabwa kuzajya bagira uruhare mu bukangurambaga no gukurikirana ishyirwa mu bikorwa ry’imihigo y’aka karere kugira ngo barusheho kuyihutisha, bityo akarere kabo kabashe gutera imbere byihuse.
Ibi byasabwe na Perezida w’Inama Njyanama y’akarere ka Nyamasheke, Musabyimana Innocent, ubwo tariki ya 28/07/2013 yari mu nama njyamana isanzwe y’igihembwe cya mbere cya 2013-2014 ari na yo yemeje imihigo y’akarere ya 2013-2014.
Iyi nama njyanama y’akarere ka Nyamasheke yari ifite ingingo zigera ku 9, yagarutse ku gusuzuma no kwemeza imihigo y’akarere ya 2013-2014, ndetse hanarebwa uko izashyirwa mu bikorwa.
Abagize Inama Njyanama y’akarere ka Nyamasheke bakaba basabwe ko, binyuze mu makomisiyo babarizwamo ndetse n’imirenge bahagarariye, bazajya bakurikirana ishyirwa mu bikorwa ry’iyi mihigo kugira ngo yihute kurushaho kandi mu gihe bazajya bateranira mu nama bakazajya bagaragaza raporo y’uko ibikorwa birimo kuzamuka.
Perezida w’Inama Njyanama y’akarere ka Nyamasheke, Musabyimana Innocent avuga ko bishimira aho inzego zose zigeze zigira imihigo iyazo ku buryo ntawe ukibutswa gukora ibiri mu nshingano ze ariko na none ngo nk’abajyanama bakaba biyemeje ko na bo iyo mihigo bayigira iyabo ku buryo bazajya batanga amakuru ariko na bo babigizemo uruhare.
Imihigo y’akarere ka Nyamasheke ya 2013-2014 yemejwe kuri uyu wa 28/07/2013 nyuma y’aho isuzuma rishyira akadomo ku mihigo ya 2012-2013 ryakozwe ku matariki ya 22 na 23/07/2013.
Nubwo akarere ka Nyamasheke gahamya ko kakoze ibishoboka mu kwesa iyi mihigo y’umwaka ushize ndetse bikaba byarashimwe n’itsinda ryasuzumaga imihigo, imyanzuro izagaragaza aho gahagaze mu ruhando rw’utundi turere tw’igihugu ntirashyirwa ahagaragara.
Â


text:
Abakobwa b’ ikigali batandukanye basigaye bambara imyenda ituma bagira hato (munda zeru) mu gihe bamenye ko abasore bubu bakunda abakobwa bafite munda hatoya kandi babyibushye ku gice cyo hasi.
Bimaze kujyenda bimenyekana ko bamwe mu bakobwa bafite amikoro mu rwego rwo kugirango bagaragare neza bagomba kwambara imyenda myiza kandi igezweho ndetse bakagerageza kwisiga ibirungo bitandukanye bibongerera ubwiza ngo abasore babareba bage babahozeho amaso cyane, kuri ubu hari n’ abasigaye bambara ( Underbust ) ngo bagabanye mu nda habo kubasanzwe bafite munda hanini.
Bamwe mu bakobwa baganiriye n’ UMURYANGO batifuje ko amazina yabo yajya hanze batubwiye ko buri mu kobwa wese yakwifuza kugura Underbust mu gihe afite mu nda hanini hamutera ipfunwe iyo yambaye ikoboyi ( Jeans ) igera hafi n’ umukondo cyangwa indi myenda irimo amajipo magufi mu gihe afite Ibicece.
Bakomeje batubwira ko kugura Underbust bihenze cyane ukurikije amikoro ya bamwe mu bakobwa bo mu Rwanda kubera ko ntakazi bagira kuko uyu mwenda urengeje ibihumbi 20,000 frw.
Mu bituma buri mu kobwa wese yakwifuza kwambara Underbust badutangarije ko ubusanzwe zigabanya mu nda bituma buri mu kobwa wese agaragara neza ,bashobora kwambara imyenda imwe nimwe yabateraga ipfunwe kubera umubyibuho wabo cyangwa kuba bakwambara imyenda migufi.
Usibye ko hari ibyiza bakomeje batubwira ko mu gihe uyu mwenda uwambaye nubwo abakureba baba babona waberewe bishobora kukugiraho ingaruka zo kubuza umubiri guhumeka neza , kumva ubangamiwe kubera uburyo Underbust yaguhambiriye nibindi bitandukanye.


text:
Ngoma: Nitwihata urubyiruko tukarwigisha ibyiza jenoside ntizongera – Sen Nkusi Juvenal
Mu karere ka Ngoma umurenge wa Sake ,ubwo hasozwaga icyumweru cy’icyunamo hibukwa Jenoside yakorewe abatutsi mu 1994,hasabwe ko ingufu zo kubaka u Rwanda ruzira amacakubili na Jenoside zashyirwa mu kwigisha More...
Nyagatare: Hibutswe abatawe mu mugezi w’umuvumba
Hashyizwe indabo mu mugezi w’umuvumba bibuka abatutsi batawemo Kuri uyu wa 13 Mata, 2015 mu gusoza icyumweru cyo kwibuka jenoside yakorewe abatutsi muri Mata 1994, mu murenge wa Nyagatare, akagali ka Nyagatare, More...
Ruhango: Abafite ababo bajugunywe mu migezi ngo bahorana intimba yo kuba batarabashyinguye
Imiryango ifite abavandimwe babo bajugunywe mu migezi bagatwarwa n’amazi muri jenoside yakorewe Abatutsi mu mwaka 1994, ngo igihe cyo kwibuka iyo kigeze, bababazwa n’uko umigezi yatembanye ababo bakaba More...


text:
Ibikoresho bikoreshwa mu gukora maquillage bigira igihe bigomba gukoreshwa hanyuma bigasimbuzwa ibindi hatitawe ku kureba ko byashize. Twatoranyije bimwe mu bikunze gukoreshwa bikaba bigira igihe bigomba kumara bikoreshwa iyo byamaze gufungurwa n’ubwo itariki yanditse inyuma y’igihe bizapfira yaba itaragera.
rouge à lèvres cyangwa Lipstick igomba gukoreshwa hagati y’amezi 12 kugeza 18 guhera igihe ifunguriwe
Mascara igomba gukoreshwa hagati y’amezi 3 na 4 ifunguwe ,
fond de teint ya poudre cyangwa se powder foundation igomba kumara hagati y’amezi 12 na 18 ifunguwe
fond de teint y’amavuta liquid foundation igomba kumara hagati y’amezi 6 na 12,
crayon (tiro) igomba kumara hagati y’amezi 18 na 24 guhera igihe ifunguriwe
Vernis yemewe gukoreshwa mu gihe cy’imyaka 2 guhera igihe ifunguriwe.
Ingaruka ugira iyo urengeje icyo gihe
Mu gihe urengeje iyo minsi ushobora kugira izindi ngaruka zirimo kuribwa aho wisize ibyo bikoresho. Ikindi ni uko ziba zitagikora neza, ugasanga iyo ubyisize udasa neza nk’uko mbere wabibonaga bikiri bizima.
Mu gihe rero ugiye kugura ibyo gukoresha make up ugomba kwitonda ukareba ko bigifunze, kugirango utagura ibiri hafi kwangirika.
Iminsi ibikoresho bya maquillage(make up) bigomba kumara
Ibikoresho bikoreshwa mu gukora maquillage bigira igihe bigomba gukoreshwa hanyuma bigasimbuzwa ibindi hatitawe ku kureba ko byashize. Twatoranyije bimwe mu bikunze gukoreshwa bikaba bigira igihe bigomba kumara bikoreshwa iyo byamaze gufungurwa n’ubwo itariki yanditse inyuma y’igihe bizapfira yaba itaragera.


text:
Early grade reading
Iyi ni inkuru y’ikinyarwanda yubakiye ku nsangamanyatsiko y’Inshingano z'abana. Yandikiwe abarimu bigisha mu mwaka wa kabiri w’amashuri abanza kugira ngo bayisomere abanyeshuri kandi bayishingireho amasomo atandakunye y’Ikinyarwanda nk’uko bigaragara mutwe wa 2, mu nteganyanyigisho y’Ikinyarwanda, Umwaka wa kabiri w’amashuri abanza.
Iyi ni inkuru y’ikinyarwanda yubakiye ku nsanganyamatsiko y’Itumanaho n'ikoranabuhanga. Yandikiwe abarimu bigisha mu mwaka wa kabiri w’amashuri abanza kugira ngo bayisomere abanyeshuri kandi bayishingireho amasomo atandakunye y’Ikinyarwanda nk’uko bigaragara mutwe wa 6, mu nteganyanyigisho y’Ikinyarwanda, Umwaka wa kabiri w’amashuri abanza.
Iyi ni inkuru y’ikinyarwanda yubakiye ku nsangamatsiko y’umuco w'amahoro. Yandikiwe abarimu bigisha mu mwaka wa kabiri w’amashuri abanza kugira ngo bayisomere abanyeshuri kandi bayishingireho amasomo atandakunye y’Ikinyarwanda nk’uko bigaragara mutwe wa 1, mu nteganyanyigisho y’Ikinyarwanda, Umwaka wa kabiri w’amashuri abanza.
Iyi ni inkuru y’ikinyarwanda yubakiye ku nsangamatsiko y’Itumanaho n'ikoranabuhanga. Yandikiwe abarimu bigisha mu mwaka wa kabiri w’amashuri abanza kugira ngo bayisomere abanyeshuri kandi bayishingireho amasomo atandakunye y’Ikinyarwanda nk’uko bigaragara mutwe wa 6, mu nteganyanyigisho y’Ikinyarwanda, Umwaka wa kabiri w’amashuri abanza.
Iyi ni inkuru y’ikinyarwanda yubakiye ku nsangamatsiko y’Iterambere. Yandikiwe abarimu bigisha mu mwaka wa kabiri w’amashuri abanza kugira ngo bayisomere abanyeshuri kandi bayishingireho amasomo atandakunye y’Ikinyarwanda nk’uko bigaragara mutwe wa 7, mu nteganyanyigisho y’Ikinyarwanda, Umwaka wa kabiri w’amashuri abanza.
Iyi ni inkuru y’ikinyarwanda yubakiye ku nsanganyamatsiko y’Uburenganzira bw'umwana. Yandikiwe abarimu bigisha mu mwaka wa kabiri w’amashuri abanza kugira ngo bayisomere abanyeshuri kandi bayishingireho amasomo atandakunye y’Ikinyarwanda nk’uko bigaragara mutwe wa 3, mu nteganyanyigisho y’Ikinyarwanda, Umwaka wa kabiri w’amashuri abanza.
Iyi ni inkuru y’ikinyarwanda yubakiye ku nsanganyamatsiko y’Iterambere. Yandikiwe abarimu bigisha mu mwaka wa kabiri w’amashuri abanza kugira ngo bayisomere abanyeshuri kandi bayishingireho amasomo atandakunye y’Ikinyarwanda nk’uko bigaragara mutwe wa 7, mu nteganyanyigisho y’Ikinyarwanda, Umwaka wa kabiri w’amashuri abanza.
Iyi ni inkuru y’ikinyarwanda yubakiye ku nsanganyamatsiko y’Umuco w'amahoro. Yandikiwe abarimu bigisha mu mwaka wa kabiri w’amashuri abanza kugira ngo bayisomere abanyeshuri kandi bayishingireho amasomo atandakunye y’Ikinyarwanda nk’uko bigaragara mutwe wa 1, mu nteganyanyigisho y’Ikinyarwanda, Umwaka wa kabiri w’amashuri abanza.
Iyi ni inkuru y’ikinyarwanda yubakiye ku nsanganyamatsiko y’Isuku. Yandikiwe abarimu bigisha mu mwaka wa kabiri w’amashuri abanza kugira ngo bayisomere abanyeshuri kandi bayishingireho amasomo atandakunye y’Ikinyarwanda nk’uko bigaragara mutwe wa 5, mu nteganyanyigisho y’Ikinyarwanda, Umwaka wa kabiri w’amashuri abanza.
Iyi ni inkuru y’ikinyarwanda yubakiye ku nsanganyamatsiko y’Imiyoborere myiza. Yandikiwe abarimu bigisha mu mwaka wa kabiri w’amashuri abanza kugira ngo bayisomere abanyeshuri kandi bayishingireho amasomo atandakunye y’Ikinyarwanda nk’uko bigaragara mutwe wa 4, mu nteganyanyigisho y’Ikinyarwanda, Umwaka wa kabiri w’amashuri abanza.


text:
Abahinga mu bishanga bitandukanye byo mu Karere ka Kamonyi, bavuga ko imbuto y’ibigori bahabwa itinda kwera, bigatuma batubahiriza igihembwe cy’ihinga.
Iyi mbuto imara igihembwe cy’ihinga itarera igatangira ikindi, bigatuma mu gihembwe gikurikira batinda gutera, kuko imyaka yo mu gihembwe kibanza iba itarera.
Imwe mu ngaruka aba bahinzi bagaragaza, ni uko basabwa kurandura imyaka itarera kugirango bitegure igihe cy’ihinga gitaha.
Nsabimana Jean Bosco, uhagarariye amatsinda 11 ahinga muri zone ya Murehe mu murenge wa Rukoma muri aka Karere, avuga ko imbuto yera vuba yabafasha kubahiriza igihe.
Agira ati “Abashinzwe ubuhinzi badusabiye imbuto y’ibigori yera vuba, byadufasha kubahiriza igihe”.
Mwizerwa Rafiki, umukozi ushinzwe ubuhinzi mu karere ka Kamonyi, avuga ko akarere kamaze kubonera aba bahinzi imbuto yera vuba, akabasaba gutangira kwitegura igihembwe cya mbere cy’ihinga cya 2017.
Ati” Imbuto yera vuba yamaze kuboneka, abagifite imyaka mu mirima twabasabye kuyisarura bagatunganya imirima, kugira ngo imvura nigwa bazahite batera”.
Avuga kandi ko tariki ya 15 nzeri buri muhinzi agomba kuba yaramaze gutunganya umurima we kugirango ahabwe iyi mbuto atere hakiri kare, kuko iteganyagihe ryagaragaje ko iki gihembwe cy’ihinga imvura izaba nke.
Umwaka w’ihinga ugizwe n’ibihembwe bitatu birimo Umuhindo, uhera mu kwezi kwa Nzeri kugera muri Mutarama.
Igihembwe cya Kabiri cy’ihinga ni Urugaryi cyangwa Injagasha gihera muri Mutarama kugeza muri Gicurasi. Icya gatatu ni Impeshyi ihera mu kwezi kwa Kamena igasoza Kanama.


text:
Ubuhamya : Augustin Yavutse atabona , aratotezwa , anyura mu nzira y’ inzitane , Imana izakumugira udasanzwe- Video
Yanditswe na Imanishimwe Dieudonne May 25, 2017
Gakumba Augustin wavutse 1955 akomoka I Karongi ubu ni mu ntara y’Uburengerazuba ni umukozi w’imana aka ubu ari umushumba mu itorero ry a ADEPR Remera , wavutse atabona ari heba […]
Gakumba Augustin wavutse 1955 akomoka I Karongi ubu ni mu ntara y’Uburengerazuba ni umukozi w’imana aka ubu ari umushumba mu itorero ry a ADEPR Remera , wavutse atabona ari heba umuryango uramwanga abaho mu buzima bugoye kugeza ubowo imna imugize umukozi wayo ubu arashma Imana.
Tugiye kubageza ho ubuhamya bwe ni nzira igoye yanyuzemo.
Mu kiganiro yagiranye na kirambuye yagiranye n’ umunyamakuru ukora mu kiganiro Power Of Praise aratangira ati”navutse ntabona mvuka iwacu no ku musozi w’iwacu aringe njyenyine waruvutse meze gutyo,mu rugo ibyishimo birabura mama ntiyigeze ajya ku kiriri nkabandi babyeyi ,usibye ko ntabonaga navutse amaso andya cyane nkura ndibwa na maso bavuza bikanga, mu ri 1963 ubwo habaga ubwicanyi mu rugo baradutwikira ”
Kudasinzira kubera amaso yamuryaga byakijije abantu
Ati”nyuma yuko inzu yo murugo itwitswe twagiye kuba kwa nyogokuru kuko ntasinziraga rero nibwo abandi barasinziriye nuko inzu twarimo nayo barayitwika nibwo naje kumenya ko inzu iri gushya ndababyutsa turahunga icyo gihe papa yaravuze ati mbonye ko akamuga karuta agaturo”
Akomeza avuga ukuntu yabaye ho nabi abana bose bamutinya ntawumwegera kuko ku myaka 13 amaso ye yaramaze kuba manini yarasohotse hanze atangira kujya atuka imana ayibaza icyo yamuhoye,
Uko yaje gukira uburibwe bw’amaso
Ati”nuko mu gitondo kimwe papa anyohereza kujy kurinda inyoni mu myaka ndagenda nirirwa niruka inyoni bigeze mu ma saa yine,abahinzi twari twegeranye bambwiye ko inyoni zamaze imyaka ubo narunamye igiti kinjomba mu jisho kirinjira amaraso arava menshi cyane kuburyo hagezaho haza amazi nuko ntangira ububabare bwikubye inshuro 7 ubwo narinsanganwe,ibyumweru bibiri byashize ntarasinzira numunsi numwe”
Avuga ko yaje kubona ibitotsi aryama umunsi wose atarabyuka nibwo baje kumukangura akangutse asanga uburibwe bwakize.
Yumva baye mu zima kuko imisonga yamubuzaga amahoro yarishize,kuva ubwo atangira kwiga imirimo yo murugo harimo guteka no gutonora ibshyimbo ndetse nakato yabwaga kararangira kuko amaso ye yari yarasubiye mo imbere,muri ki gihe yatangiye gukora ,abantu batangira ku mwizera bakamutuma bakamuha amafaranga nawe akabasha kwiyambika
Uko yaje kwakira agakiza
Yaje gufata icyemezo cyo kujya mu cyumba cya masengesho gusa ageze yo atinya kwinjira baraza baramubiriza hanze,hashize igihe,umunsi umwe mama we amutumye inzoga nuko ageze mu nzira umwuka wera uramumanukira yumva afite isoni zo gutwara inzoga no kuyinywa ataha abwira iwabo ko atazongera kunywa inzo ko agiye kuba umuokore
Rimwe ari gusenga imana imutumaho umuntu araza amubwira koi mana imuhaye ibyo yasabaga cyane cyana bibiliya,muri icyo gihe iwabo bari baramwanze bamukubita ntajambo akigira bamwanga urunuka kuko yahinduye idini.
Numa yaje kubatizwa,nuko imana iza kumutumaho umuntu utuye ikigali ngo aze amubwirize ubutumwa bwiza,uwo mugabo bamaranye iminsi itatu amubwiriza nyuma urugo rwose rwaje kwakira agakza batangira gukorana umurimo w’imana
Muri 1981 yararwaye umwingo imana iza ku mukiza,imubwira ko umurimo wayo wihutirwa agomba kuwukorana umwete, 1984 imana yamuhaye isezerano ryo gutura I Kigali
Mu 1985 nibwo yatangiye gushinga ibyumba byamasengesho I Remera ,nuko akomeza gukora umurimo w’imana kandi ari mu buzima bubi kuburyo yanywaga igikoma kitarimo isukari.
Uko yaje gushaka umugore
Avuga ko abantu benshi bajyaga bamubaza impamvu adashaka umugore akababwira ko ntabyo ashaka gusa we yarafite ikibazo cyuko yari umukene akaba nta kuntu yarikubasha gutunga umugore.
Mu 1992 yakoze accident arashya amara igihe kinini arwaye nyuma nibwo yaje gusurwa na malayika za mu ishusho y’umugore witwa Clarisse ,amubaza impamvu adashaka umugore , amusubiza ko nta kintu agira yatungisha umugore malaika amubwira ko niyizera byose bizashoboka.
Gakumba avuga yahise atangira gusenga iman ngo imwereke uwo yamugeneye,yaje gukunda umuririmbyi we maze aza kumugeza ho igitekerezo cyo kubana gusa yabanje kumubwira ubuzima bwe.
Imana yaje kumukorera ubukwe
Abantu benshi ntibakekaga ko yakora ubukwe bumvaga ko bitashoboka gusa imana yaramufashije nkuko ijambo ryayo rivuga ngo “yatumenye tukiri urusoro”,amaze kubwira umuyobozi we apanga ubukwe yaramusetse cyane amubwira ko ibyo bitashoboka ,nuko amusaba kuzamuhuza na fiyansi we ngo abanze aganire abone kumwemerera,baraganiriye pasiteri aza kumwemerera inkwano.
Nyuma baje gusohora invitation z’ubukwe hanyuma ubukwe buza kuba ariko ku bera ibitangaza by’imana
Ati”twakoze inama y’ubukwe ari ku wa 2 tuzashyingirwa ku wa 4 dusanga dufite ama gasiye 5 gusa ya fanta ndetse n’amafaranga ibihumbi 7,nuko tubona ntacyo byamara abayobozi bange bambwira ko tugomba gukorera ubukwe mu gashyamba kuko ntabantu bari kubasha kujyayo nuko nsohotse mu nama y’ubukwe mpura n’imodoka ivuye icyangugu inzaniye amafaranga n’amasima yo kubaka ubwo amafaranga atangira kuboneka,twakoze ubukwe nakoze ubukwe ari kwa 5 saa tanu”
Akomeza avuga ko yarafite iyerekwa ko haribuze abantu benshi cyane ,koko niko byagenze abantu baraje,ubukwe burangira abantu barira amarira y’ibyishimo kubera ko ntibakekaga ko byashoboka,dore ko mu muryango wabo ariwe wenyine wakoze ubukwe.
Ubu we numugore we babyaranye abana 7 baratunze baratunganiwe ,avuga ko imana yamuhaye ibyo yari yarayisabye byose
Augustin asoza avuga ko iyo ukoreye imana igukuraho igisuzuguriro